open-index/open-wikipedia-markdown huggingface dataset:
৭ অক্টোবৰ

আজিৰ দিনটোত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৫১৩ – দা লীগ অৱ কেম্ব্ৰাইৰ যুদ্ধ: স্পেইনে ভেনিচক পৰাস্ত কৰে।
* ১৮৪০ – ৱিলেম দ্বিতীয় নেডাৰলেণ্ডৰ ৰজা হয়।
* ১৯১৯ - কেএলএম, ৰয়েল ডাচ্চ এয়াৰলাইনচৰ প্ৰতিষ্ঠা হয়। (আটাইতকৈ পুৰণি বিদ্যমান এয়াৰলাইন)
* ১৯৪৯ – কমিউনিষ্ট জাৰ্মান ডেমক্ৰেটিক ৰিপাব্লিক (পূব জাৰ্মানী) গঠন হয়।
* ১৯৫০ - মাদাৰ টেৰেছাই কলকাতাত মিছনেৰীজ অৱ চেৰিটি স্থাপন কৰিছিল।
* ১৯৫৯ - ছোভিয়েট ৰাছিয়াৰ *[[লুনা-৩]]* মহাকাশযানৰ মহাকাশ অনুসন্ধানৰ সৌজন্যত চন্দ্ৰৰ দূৰৱৰ্তী ফাল প্ৰথমবাৰৰ বাবে দেখা গৈছিল।
* ১৯৯২ - ৰেপিড একচন ফৰ্চ সম্পূৰ্ণৰূপে কাৰ্যক্ষম কৰা হৈছিল।
* ১৯৯৬ – ফক্স নিউজ চেনেলৰ সম্প্ৰচাৰ আৰম্ভ।
* ২০০২ – আন্তৰ্জাতিক মহাকাশ কেন্দ্ৰৰ সমাবেশ অব্যাহত ৰাখিবলৈ *[[এছটিএছ-১১২]]* স্পেচ শ্বাটল আটলান্টিছে উৎক্ষেপণ কৰে।
* ২০০৮ – *[[গ্ৰহাণু ২০০৮ টিচি৩]]*-য়ে চুদানৰ ওপৰত পৃথিৱীক প্ৰভাৱিত কৰে, প্ৰথমবাৰৰ বাবে গ্ৰহাণুৰ প্ৰভাৱ পৃথিৱীৰ বায়ুমণ্ডলত প্ৰৱেশ কৰাৰ আগতে ধৰা পৰে।

## জন্ম
* ১৮৮৫ - নিলছ্ ব'ৰ, কোৱাণ্টাম পদাৰ্থ বিজ্ঞান সম্প্ৰসাৰিত কৰা ডেনিছ পদাৰ্থবিজ্ঞানী আৰু ১৯২২ চনত ন'বেল বঁটা লাভ কৰিছিল। ডেনমাৰ্কৰ ক'পেনহেগেনত জন্মগ্ৰহণ কৰিছিল। (মৃ: ১৯৬২)
* ১৯১৪ - বেগম আখ্টাৰ, প্ৰসিদ্ধ গজল গায়িকা আৰু অভিনেত্ৰী। 
* ১৯২২ - বলীৰাম ভগত, স্বাধীনতা সংগ্ৰামী আৰু লোকসভাৰ প্ৰাক্তন অধ্যক্ষ।
* ১৯৩৯ - বিজয়া চক্ৰৱৰ্তী, অসমৰ এগৰাকী ৰাজনীতিক।
* ১৯৫২ - ভ্লাদিমিৰ পুটিন, এজন ৰাছিয়াৰ ৰাজনীতিবিদ আৰু প্ৰাক্তন চোৰাংচোৱা বিষয়া যি ২০১২ চনৰ পৰা ৰাছিয়াৰ বৰ্তমানৰ ৰাষ্ট্ৰপতি হিচাপে কাৰ্যনিৰ্বাহ কৰি আছে।
* ১৯৬০ - অশ্বিনী ভিড়ে-দেশপাণ্ডে, এগৰাকী ভাৰতীয় কণ্ঠশিল্পী।
* ১৯৬৬ - ৰেণুকা শ্বাহানে, বলীউডৰ চলচ্চিত্ৰ উদ্যোগ আৰু ভাৰতীয় দূৰদৰ্শনত কাম কৰা এগৰাকী ভাৰতীয় অভিনেত্ৰী, যাক দূৰদৰ্শন টিভি অনুষ্ঠান সুৰভি (১৯৯৩-২০০১)ৰ সহ-উপস্থাপক হিচাপে জনা যায়। 
* ১৯৭৯ - যুক্তা মুখী, এগৰাকী ভাৰতীয় অভিনেত্ৰী, নাগৰিক কৰ্মী আৰু মিছ ৱৰ্ল্ড ১৯৯৯ ৰ বিজয়ী। 
* ১৯৭৯ - জাহিৰ খান, ভাৰতীয় ক্ৰিকেটাৰ।
* ১৯৭৫ - ৰাজজ্যোতি কোঁৱৰ, অসমৰ এজন গায়ক আৰু সুৰকাৰ।
* ১৯৮১ - অভিজিৎ শাৱন্ত, ভাৰতীয় নেপথ্য গায়ক, অভিনেতা আৰু উপস্থাপক।

## মৃত্যু
* ১৭০৮ – গুৰু গোবিন্দ সিং, ভাৰতীয় দশম শিখ গুৰু। (জন্ম: ১৬৬৬)
* ১৯৫০ - ৱিলিছ কেৰিয়াৰ, আমেৰিকান অভিযন্তা (আধুনিক শীতা-তাপ নিয়ন্ত্ৰণ বিকাশ কৰা), ৭৩ বছৰ বয়সত মৃত্যু হয়।
* ১৯৭২ - অনিল বৰা, ভাষাৰ মাধ্যম আন্দোলনৰ শ্বহীদ।
* ১৯৭৫ - দেৱানাহাল্লি ভেংকটৰমনায়া গুণ্ডাপ্পা, কানাড়া লেখক আৰু দাৰ্শনিক।
* ২০২০ - মাৰিঅ মলিনা, মেক্সিকান বিজ্ঞানী, ১৯৯৫ চনৰ ৰসায়ন বিজ্ঞানৰ নবেল বঁটা জয়ী (অ'জ'ন স্তৰৰ ওপৰত চিএফচিৰ (CFC) প্ৰভাৱ), ৭৭ বছৰ বয়সত মৃত্যু হয়।

## ছুটী আৰু দিৱস
* বিশ্ব মহাকাশ সপ্তাহৰ চতুৰ্থ দিন। (৪ ৰ পৰা ১০ অক্টোবৰলৈ পালন কৰা হয়)
* শিক্ষক দিৱস (লাউচ)।

## বাহ্যিক সংযোগ

* বিবিচি: এই দিনত 
* দ্য নিউ য়ৰ্ক টাইমচ: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
৯ অক্টোবৰ

আজিৰ দিনটোত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৪৪৬ - হেংগুল বৰ্ণমালা কোৰিয়াত প্ৰথম প্ৰকাশিত হয়।
* ১৬০৪ - হাতীপটিৰ ভিতৰত পৰ্যবেক্ষণ কৰা আটাইতকৈ শেহতীয়া চুপাৰনোভা 'কেপলাৰৰ চুপাৰনোভা' দেখা পোৱা গৈছিল। 
* ১৮৭৪ - বাৰ্ণ চুক্তিৰ দ্বাৰা ইউনিভাৰ্ছেল ডাক সংঘ সৃষ্টি কৰা হয়। 
* ১৯৪১ - আমেৰিকা যুক্তৰাষ্ট্ৰৰ ৰাষ্ট্ৰপতি ফ্ৰেংকলিন ডি ৰুজভেল্টে এক পাৰমাণৱিক কাৰ্যসূচীৰ অনুমোদন জনাই যিটো পিছত *মেনহাটান প্ৰকল্প*ত পৰিণত হৈ পৰে। 
* ১৯৪৬ - ভাৰত চৰকাৰে বিদেশত ভাৰতৰ কূটনৈতিক, কনচুলাৰ আৰু বাণিজ্যিক প্ৰতিনিধিত্বৰ বাবে ভাৰতীয় বৈদেশিক সেৱা স্থাপন কৰে। 
* ১৯৪৯ - ভাৰতৰ প্ৰথম ভাৰতীয় গভৰ্ণৰ জেনেৰেল চি ৰাজাগোপালাচাৰীয়ে আধুনিক ক্ষেত্ৰীয় সেনা উদ্বোধন কৰে। 
* ১৯৬৭ - বন্দী হোৱাৰ এদিন পিছত বলিভিয়াত বিপ্লৱ কৰিবলৈ চেষ্টা কৰা বাবে আৰ্নেষ্টো "চে" গুৱেভাৰাক মৃত্যুদণ্ড দিয়া হয়। 
* ২০০৬ - উত্তৰ কোৰিয়াই প্ৰথম পাৰমাণৱিক পৰীক্ষা কৰে। 
* ২০০৮ - মাফিয়াৰ পৰা তেল সুৰক্ষিত কৰাৰ বাবে কেন্দ্ৰীয় চৰকাৰে এখন বিশেষজ্ঞৰ সমিতি গঠন কৰিছিল। 
* ২০১২ - পাকিস্তানী তালিবানে স্পষ্টবাদী স্কুলীয়া ছাত্ৰী মালালা ইউছুফজাইক হত্যাৰ চেষ্টা কৰে।
* ২০২১ - অসমৰ যোৰহাটৰ ৭ বছৰীয়া ফ্ল'ৰিনা গগৈয়ে ছ'নী টিভিৰ *চুপাৰ ডেঞ্চাৰ অধ্যায় ৪*ৰ চূড়ান্ত বিজয়ী হয়।

## জন্ম
* ১৭৫৭ - চাৰ্লছ এক্স, ফ্ৰান্সৰ ৰজা (১৮২৪-৩০)। (মৃঃ ১৮৩৬)
* ১৮২৬ - ৰাজা লক্ষ্মণ সিং, হিন্দী সাহিত্য এগৰাকী প্ৰসিদ্ধ সাহিত্যক৷
* ১৮৫২ - হেৰমন ইমিল ফিচাৰ, নোবেল বিজয়ী জাৰ্মান ৰসায়নবিদ। হেৰমানে ১৯০২ চনত ৰসায়ন বিজ্ঞানৰ ন'বেল বঁটা লাভ কৰিছিল।
* ১৮৯৭ - মিঞ্জুৰ ভক্তৱতছালাম, স্বাধীনতা সংগ্ৰামী আৰু মাদ্ৰাজ ৰাজ্যৰ মুখ্যমন্ত্ৰী।
* ১৯২৯ - সুধীন দাশগুপ্ত, বঙালী সংগীত পৰিচালক, গীতিকাৰ আৰু কণ্ঠশিল্পী।
* ১৯৪০ - জন লেনন, আমেৰিকান সংগীতজ্ঞ আৰু শান্তি কৰ্মী।
* ১৯৪৫ - ওস্তাদ আমজাদ আলি খান, বিখ্যাত ভাৰতীয় সৰোদ বাদক।
* ১৯৬৬ - ডেভিদ কেমেৰুন, ব্ৰিটিছ প্ৰধানমন্ত্ৰী, ইংলেণ্ডৰ লণ্ডনত জন্ম হৈছিল।
* ১৯৭৯ - মেনকা পি পি বৰা (মেনকা প্ৰফুল্ল প্ৰসাদ বৰা), ভাৰতীয় শাস্ত্ৰীয় নৃত্যশিল্পী আৰু নৃত্য পৰিচালক।
* ১৯৮৫ - ছায়ানী গুপ্তা, ভাৰতীয় অভিনেত্ৰী।

## মৃত্যু
* ১৯৪৩ - পিটাৰ জিমান, এজন ডাচ্চ পদাৰ্থবিজ্ঞানী যিয়ে জিমান প্ৰভাৱৰ আৱিষ্কাৰৰ বাবে হেন্দ্ৰিক লৰেণ্টজৰ সৈতে ১৯০২ চনৰ পদাৰ্থ বিজ্ঞানৰ নবেল বঁটা পাইছিল।
* ১৯৬৭ - চে গুৱেভাৰা, এজন আৰ্জেণ্টিনাৰ মাৰ্ক্সবাদী বিপ্লৱী, চিকিৎসক, লেখক, গেৰিলা নেতা, কূটনীতিবিদ আৰু সামৰিক তাত্ত্বিক। কিউবান বিপ্লৱৰ এক মুখ্য ব্যক্তিত্ব।
* ১৯৮৭ - গুৰু গোপীনাথ, অভিনেতা আৰু কথাকলি কিংবদন্তী।
* ১৯৯৫ - এলেক ড'গলাছ-হোম, ব্ৰিটিছ প্ৰধানমন্ত্ৰী।
* ২০০৬ - কাঞ্চী ৰাম, ভাৰতৰ এগৰাকী ৰাজনীতিবিদ, সমাজকৰ্মী আৰু বহুজন নায়ক।
* ২০১৫ - ৰবীন্দ্ৰ জৈন, ভাৰতীয় সংগীত পৰিচালক, গীতিকাৰ, নেপথ্য কণ্ঠশিল্পী।
* ২০২৪ - ৰতন টাটা, ভাৰতীয় উদ্যোগপতি তথা সমাজহিতৈষী, পদ্মবিভূষণ।

## ছুটী আৰু দিৱস
* বিশ্ব মহাকাশ সপ্তাহৰ ষষ্ঠ দিন। (৪ ৰ পৰা ১০ অক্টোবৰলৈ পালন কৰা হয়)
* বিশ্ব ডাক দিৱস।
* আঞ্চলিক বা ক্ষেত্ৰীয় সেনা দিৱস। (ভাৰতৰ)
* ভাৰতীয় বৈদেশিক সেৱা দিৱস।

## বাহ্যিক সংযোগ

* BBC: On This Day 
* 
* On This Day in Canada

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
ভগা খিৰিকী (চলচ্চিত্ৰ)

**ভগা খিৰিকী** () জাহ্নু বৰুৱা পৰিচালিত ২০১৮ৰ ২৬ অক্টোবৰত মুক্তি লাভ কৰিবলগীয়া এখন অসমীয়া চলচ্চিত্ৰ। প্ৰিয়ংকা চোপ্ৰাৰ Purple Pebble Pictures আৰু শ্বাহনাব আলমৰ Easterly Entertainment’ৰ বেনাৰত নিৰ্মিত ছবিখন প্ৰযোজনা কৰিছে প্ৰিয়ংকা চোপ্ৰা, ডঃ মধু চোপ্ৰা আৰু শ্বাহনাব আলমে। সঙ্গীত ইবচনলাল বৰুৱাৰ। এই চলচ্চিত্ৰখনেৰে ২৫ অক্টোবৰৰ পৰা আৰম্ভ হ’ব লগা দ্বিতীয় গুৱাহাটী আন্তৰ্জাতিক চলচ্চিত্ৰ মহোৎসৱ উদ্ধোধন কৰা হ’ব। 

## কাহিনী

## অভিনয়ত
*জেৰিফা ৱাহিদ
*সীমা বিশ্বাস
*জয় কাশ্যপ
*সঞ্জয় খাৰঘৰীয়া
*কাস্বী শৰ্মা
*মহম্মদ আলি শ্বাহ
*বিষ্ণু খাৰঘৰীয়া

## কলা-কুশলী
*সঙ্গীত আৰু ৰচনা- ইবচন লাল বৰুৱা
*কণ্ঠ- অনিন্দিতা পাল
*কলা নিৰ্দেশনা- ফটিক বৰুৱা
*কাৰ্যবাহী প্ৰযোজক- শৰতাজ আলম

## প্ৰযোজনা আৰু বিকাশ
২০১৭ত শ্বাহনাব আলমৰ প্ৰযোজনাত 'ভগা খিৰিকী' ষ্টুডিঅ'ৰ মাজিয়া পায়। পিছলৈ প্ৰিয়ংকা চোপ্ৰাই ছবিখনৰ বিষয়ে জানিব পাই ইয়াত ধন বিনিয়োগ কৰিবলৈ আগবাঢ়ি আহে। প্ৰিয়ংকা চোপ্ৰা আৰু তেওঁৰ মাতৃ মধু চোপ্ৰা মালিকানাধীন পাৰ্প'ল পেবল পিকচাৰ্ছ আৰু শ্বাহনাব আলমৰ ইষ্টাৰ্লি এণ্টাৰটেইনমেণ্টে যৌথভাবে ছবিখনৰ প্ৰযোজনা কৰে। প্ৰায় ৩.৫ কোটি টকাৰে ভগা খিৰিকী নিৰ্মাণ কৰা হয়।

## তথ্যসূত্ৰ

শ্ৰেণী:২০১৮ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:জাহ্নু বৰুৱা পৰিচালিত চলচ্চিত্ৰ
১০ জুন

## ঘটনাৱলী
* ১৬১০- গেলিলিঅ’ গেলিলিয়ে শনি গ্ৰহৰ দ্বিতীয় আঙুঠি বা চক্ৰ আৱিষ্কাৰ কৰিছিল। 
* ১৭৫২- বেঞ্জামিন ফ্ৰেংকলিনে চিলা উৰুৱাই বজ্ৰ বা বিজুলীৰ পৰা বিদ্যুৎ আহৰণ কৰিবলৈ সক্ষম হৈছিল। 
* ১৮৯০ - চনত আজি দিনটো দেওবাৰ আছিল, সেই দিনাৰ পৰাই ভাৰতত সাপ্তাহিক ছুটীৰ বাৰ হিচাপে দেওবাৰ নিৰ্ধাৰণ কৰা হৈছিল। 
* ১৯৭২- ভাৰতৰ প্ৰথম শীত-তাপ নিয়ন্ত্ৰিত যাত্ৰীবাহী জাহাজ হৰ্ষবৰ্ধনে সমুদ্ৰযাত্ৰা কৰিছিল।

## জন্ম
* ১৮৩২ -  নিক'লাছ অট্ট', জাৰ্মান অভিযন্তা, পেট্ৰলিয়াম গেছৰ সহায়ত চলা প্ৰথম ফ'ৰ ষ্ট্ৰ'ক ইঞ্জিনৰ নিৰ্মাতা। (মৃ: ১৮৯১)
* ১৮৮৫ - পীতাম্বৰ দেৱগোস্বামী, গড়মূৰ সত্ৰৰ সত্ৰাধিকাৰ।
* ১৯৪৬ - দাৰা আহমেদ, অসমীয়া চলচ্চিত্ৰ পৰিচালক, তথ্যচিত্ৰ, দূৰদৰ্শনৰ ধাৰাবাহিক তথা টেলিফিল্ম নিৰ্মাতা।
* ১৯৫৫ - প্ৰকাশ পাডুকন, ভাৰতীয় বেডমিণ্টন খেলুৱৈ। 
* ১৯৬১ - সিদ্ধাৰ্থ ভট্টাচাৰ্য, অসমৰ ৰাজনীতিবিদ।
* ১৯৮১ - আলবি মৰকেল, দক্ষিণ আফ্ৰিকাৰ ক্ৰিকেট খেলুৱৈ। 
* ১৯৮১ - দেৱেন্দ্ৰ ঝাঝাৰীয়া, ভাৰতীয় পেৰালিম্পিক জেভলীন থ্ৰ' খেলুৱৈ।
* ১৯৮৯ - ডেভিড মিলাৰ, দক্ষিণ আফ্ৰিকাৰ ক্ৰিকেট খেলুৱৈ।
* ২০০০ - মালাৱাত পূৰ্ণা, ভাৰতীয় পৰ্বতাৰোহী।

## মৃত্যু
* ৩২৩ খ্ৰীষ্টপূৰ্ব - মহাবীৰ আলেকজেণ্ডাৰ, গ্ৰীচৰ (মেচিড'নিয়াৰ) ৰজা। (১০ জুন বা ১১ জুনত মৃত্যু হৈছিল। জন্ম: ৩৫৬ খ্ৰীষ্টপূৰ্ব)
* ১৮৩৬ - আণ্ড্ৰে মেৰি এম্পিয়েৰ, ফৰাচী পদাৰ্থবিজ্ঞানী, বিদ্যুৎ প্ৰবাহৰ এছ. আই. একক এম্পিয়াৰ(A) তেখেতৰ নামত দিয়া হৈছে। (জঃ ১৭৭৫)
* ২০১৯ - গিৰীশ কৰ্ণাড, ভাৰতীয় অভিনেতা, চলচ্চিত্ৰ পৰিচালক, কন্নড় লেখক, নাট্যকাৰ, চিত্ৰ্যনাট্যকাৰ আৰু ৰোডছ স্কলাৰ।
* ২০২১ - বুদ্ধদেৱ দাসগুপ্ত, ভাৰতীয় কবি, চিত্ৰনাট্যকাৰ আৰু চলচ্চিত্ৰ-নিৰ্মাতা।

## দিৱস
* পৰ্টুগাল দিৱস।

## বাহ্যিক সংযোগ

শ্ৰেণী:জুন
শ্ৰেণী:ইংৰাজী বৰ্ষপঞ্জীৰ দিন
৩ অক্টোবৰ

আজিৰ দিনটোত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৯৩২ – ইৰাকে যুক্তৰাজ্যৰ পৰা স্বাধীনতা লাভ কৰে। 
* ১৯৪৩ – দ্বিতীয় বিশ্বযুদ্ধঃ গ্ৰীচৰ লিংজিয়াডেছত (Lingiades) জাৰ্মান বাহিনীয়ে ৯২জন নাগৰিকক হত্যা কৰে। 
* ১৯৫২ – যুক্তৰাজ্যই বিশ্বৰ তৃতীয় পাৰমাণৱিক শক্তি হিচাপে পৰিগণিত হ'বলৈ সফলতাৰে পাৰমাণৱিক অস্ত্ৰ পৰীক্ষা কৰে। 
* ১৯৭৮ - কলকাতাত ভাৰতৰ প্ৰথম আৰু বিশ্বৰ দ্বিতীয় টেষ্ট টিউৱ শিশু দুৰ্গা ওৰফে কানুপ্ৰিয়া আগৰৱালাৰ জন্ম হয়। চিকিৎসা বিজ্ঞানী সুভাষ মুখোপাধ্যায় সৃষ্টিকৰ্তা আছিল। 
* ১৯৯২ - গীত চেঠীয়ে বিশ্ব পেছাদাৰী বিলিয়ৰ্ড চেম্পিয়নশ্বিপ জয় কৰে। 
* ২০১০ - দিল্লীত ১৯তম কমনৱেল্‌থ গেইমৰ শুভাৰম্ভ হৈছিল।

## জন্ম
* ১৯২১ - তিলক হাজৰিকা, অসমীয়া সাংবাদিক আৰু সাহিত্যিক।
* ১৯৩০ - শশী শৰ্মা, অসমীয়া শিক্ষাবিদ, সাহিত্যিক, অনুবাদক, সমালোচক।
* ১৯৩৪ - হিতেশ্বৰ শইকীয়া, অসমৰ প্ৰাক্তন মুখ্যমন্ত্ৰী। (কিছুমান ঠাইত ৫ অক্টোৱৰ বুলি আছে) 
* ১৯৩৫ - প্ৰতিমা পাণ্ডে বৰুৱা, গোৱালপৰীয়া লোকগীতৰ শিল্পী।
* ১৯৩৯ - উমেশ বৈশ্য, অসমীয়া শিল্পী,শিক্ষাবিদ, সাহিত্যিক।
* ১৯৪৯ - জে.পি. দত্ত, ভাৰতীয় চলচ্চিত্ৰ নিৰ্মাতা, পৰিচালক আৰু চিত্ৰনাট্য লেখক। 
* ১৯৫৩ - দীপক মিশ্ৰ, ভাৰতৰ ৪৫তম মুখ্য ন্যায়াধীশ। 
* ১৯৮১ - জ্লাটান ইব্ৰাহিমোভিছ, চুইডিছ পেছাদাৰী ফুটবলাৰ।

## মৃত্যু
* ১৮৬৭ - ইলিয়াছ হোৱে, আমেৰিকান অভিযন্তা আৰু চিলাই মেচিনৰ আৱিষ্কাৰক।
* ১৮৯৬ - ৱিলিয়াম মৰিছ, ইংৰাজ কবি আৰু সাহিত্যিক। (জন্ম: ১৮৩৪ চন)
* ১৯২৩ - কাদম্বিনী গাংগুলী, ভাৰতীয় চিকিৎসক। তেওঁ ব্ৰিটিছ সাম্ৰাজ্যৰ পৰা স্নাতক ডিগ্ৰী লাভ কৰা প্ৰথম গৰাকী মহিলা।
* ২০০৭ - এম এন বিজয়, ভাৰতীয় লেখক।
* ২০১১ - উত্তম বৰুৱা, অসমীয়া প্ৰবন্ধকাৰ আৰু নাট্যকাৰ।
* ২০১২ - আব্দুল হক আনছাৰী, ভাৰতীয় ধৰ্মতত্ত্ববিদ আৰু পণ্ডিত।(জঃ ১৯৩১)
* ২০১৭ - জালাল তালাবানি, ইৰাকী-কুৰ্দিছ ৰাজনীতিবিদ আৰু ইৰাকৰ ৰাষ্ট্ৰপতি (২০০৫-২০১৪), ৮৩ বছৰ বয়সত মৃত্যু হয়।

## দিৱস
* ৰাষ্ট্ৰীয় দিৱস (ইৰাক)।
* ৰাষ্ট্ৰীয় প্ৰতিস্থা দিৱস (দক্ষিণ কোৰিয়া)।

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা
* দ্য নিউ য়ৰ্ক টাইমচ: এই দিনটোত ঘটা কেইটামান উল্লেখযোগ্য ঘটনা

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
ধিং

**ধিং** ভাৰতৰ অসম ৰাজ্যৰ নগাঁও জিলাৰ এখন গাঁও। ই ব্ৰহ্মপুত্ৰ নৈৰ দক্ষিন পাৰৰ ঠাই।  

## ভূগোল
ধিং অসমৰ নগাঁও জিলাৰ উত্তৰ পশ্চিমে থকা এখন সৰু চহৰ। ধিং নগাঁও চহৰৰ পৰা প্ৰায় ২৫ কিলোমিটাৰ দূৰত অৱস্থিত। নগাঁও চহৰৰ পৰা মুখ্য বাটেৰে ধিং সংযোগ কৰা হৈছে। ধিং চহৰক গুৱাহাটীৰ পৰা ৰেল লাইনেৰে সংযোগ কৰা হৈছে। গুৱাহাটীৰ পৰা মৰিগাওঁ হৈ অহা বাট সবাতোকৈ সৰু বাট,এই বাটে দি অতি কম সময়ৰ ভিতৰত গুৱাহাটীৰ পৰা ধিং পোৱা যায়। ঐতিহাঁহিক মহত্ত্বপূৰ্ণ ঠাই বৰদোৱা (বটদ্ৰবা) মহাপুৰুষ শ্ৰীমন্ত শংকৰদেৱৰ জন্মস্থান নগাঁও চহৰৰ পৰা ধিং যোৱাৰ বাটত পৰে। ধিংৰ বেছিভাগ মানুহৰ জীৱিকা হ'ল কৃষি। এই ঠাইত ধান,মৰাপাট,ঘেহু, মটৰমাহ আৰু বিভিন্ন ধৰণৰ শাক পাছলিৰ খেতি কৰা হয়। 

## জনসংখ্যাৰ হাৰ
২০০১চনৰ লোকপিয়ল মতে ধিংৰ জনসংখ্যা আছিল ১৭,৮৪১জন। পুৰুষ ৫১% আৰু মহিলা ৪৯%। 

## ৰাজনীতি
ধিং বিধানসভা সমষ্টি কলিয়াবৰ লোকসভা সমষ্টিৰ অন্তৰ্গত।

ধিং বিধানসভা সমষ্টিৰ বৰ্তমান বিধায়ক হ'ল আমিনুল ইছলাম।

## তথ্য সংগ্ৰহ

শ্ৰেণী:অসমৰ নগৰ-মহানগৰ
শ্ৰেণী:নগাঁও জিলা
বৰলা কাই (ধাৰাবাহিক)

***বৰলা কাই*** হৈছে ৰং চেনেল যোগে সস্প্ৰচাৰিত এখন অসমীয়া ভাষাৰ ধাৰাবাহিক। ধাৰাবাহিকখনে দৰ্শকৰ পৰা লাভ কৰে বিপুল সঁহাৰি।

## অভিনয়ত
**হিৰণ্য ডেকা* (চুতিয়া ছাৰ আৰু কঠালগুতিয়া)
**পৰাগ শৰ্মা (ভোলা)*
**কবিন্দ্ৰ দাস (কেৰপা)*
শ্ৰেণী:অসমীয়া ভাষাৰ দূৰদৰ্শন ধাৰাবাহিক
## লগতে চাওক
* টেটুন তামুলিৰ লকৈ সংবাদ (ধাৰাবাহিক)
বেহাৰবাৰী আউটপ’ষ্ট (ধাৰাবাহিক)

**বেহাৰবাৰী আউটপ’ষ্ট** হৈছে ৰাজেশ ভূঞাৰ পৰিকল্পনাৰে ৰেঙণি চেনেল-যোগে সস্প্ৰচাৰিত এখন অসমীয়া ভাষাৰ ধাৰাবাহিক। ধাৰাবাহিকখনে দৰ্শকৰ পৰা বিপুল সঁহাৰি লাভ কৰে। ই হৈছে চেনেলটোত সম্প্ৰচাৰ হোৱা আটাইতকৈ দীঘল ধাৰাবাহিক।

## চৰিত্ৰসমূহ

* *এছআই প্ৰীতম খাৰঘৰীয়া* ― আৰক্ষী চকীৰ মুৰব্বী: অভিনয় কৰিছে প্ৰীতম বৰুৱাই।
* *কে.কে. (কৃষ্ণ কমল) খাটনিয়াৰ* ― এজন আৰক্ষী: অভিনয় কৰিছে সিদ্ধাৰ্থ শৰ্মাই।
* *মণি* ― কে.কে. খাটনিয়াৰৰ পত্নী: অভিনয় কৰিছে পাপৰি বৰাই।
* *চিআইডি মোহন*: অভিনয় কৰিছে দিপজ্যোতি কেওঁটে।
* *কমল* ― এজন হাবিলদাৰ।
* *বিউটী বাইলুং*: অভিনয় কৰিছে চুমকী কছাৰীয়ে।
* *সুস্মিতা সেন*: অভিনয় কৰিছে পাৰবিন চুলতানাই।
* *মুকুতা* ― মণিৰ ককায়েক: অভিনয় কৰিছে অশ্বিনী ডেকাই।
* *বসুমতাৰী-দা* ― এজন আৰক্ষী।
* *ৰাকেশ*: অভিনয় কৰিছে ৰিন্তু বৰাই।
* *নেহা* ― বিউটীৰ ভনীয়েক।
* *ইংৰাজী শিক্ষয়িত্ৰী*: অভিনয় কৰিছে শ্ৰাৱন্তী শৰ্মাই।

## তথ্য সংগ্ৰহ

শ্ৰেণী:অসমীয়া ভাষাৰ দূৰদৰ্শন ধাৰাবাহিক
মোৱামাৰী

**মোৱামাৰী** () নগাঁও জিলাৰ ধিংৰ উত্তৰে ব্ৰহ্মপুত্ৰ নদীৰ কাষত থকা এখন সৰু গাঁও। ইয়াত মুঠ ১৫৬টা পৰিয়ালৰ লোকে বাস কৰে। ২০১১ চনৰ লোকপিয়ল অনুসৰি মোৱামাৰী গাঁৱৰ জনসংখ্যা ৮২৬জন, ইয়াৰ ভিতৰত ৪২৮জন পুৰুষ আৰু ৩৯৮জন মহিলা।

মোৱামাৰী গাঁৱৰ ০-৬ বছৰ বয়সৰ শিশু ১৮০জন, মুঠ জনসংখ্যাৰ ২১.৭৯% । মোৱামাৰী গাঁৱৰ গড় যৌন অনুপাত ৯৩০, অসমৰ ৯৫৮ গড় যৌন অনুপাতৰ কম। মোৱামাৰীৰ শিশু গড় যৌন অনুপাত ৯৭৮ যি অসমৰ ৯৬২তকৈ বেছি।

অসমৰ তুলনাত মোৱামাৰী গাঁৱৰ শিক্ষাৰ হাড় কম। ২০১১ মতে, অসমৰ ৭২.১৯% শিক্ষাৰ হাড়ৰ তুলনাত মোৱামাৰী গাঁৱৰ শিক্ষাৰ হাড় ৪৪.৭৫% । মোৱামাৰীত পুৰুষৰ শিক্ষাৰ হাড় ৪৬.২৯% আৰু মহিলাৰ শিক্ষাৰ হাড় ৪৩.০৪% ।

## তথ্য সংগ্ৰহ

শ্ৰেণী:অসমৰ গাঁও
২৬ অক্টোবৰ

## ঘটনাৱলী

## জন্ম
* ১৯৩৯ - পাৰ্থ চট্টোপাধ্যায়, বঙালী সাহিত্যিক আৰু সাংবাদিক।
* ১৯৪২ - উপেন্দ্ৰ বৰকটকী, অসমীয়া সাহিত্যিক।
* ১৯৮৫ - আচিন থত্তুমকাল, ভাৰতীয় অভিনেত্ৰী আৰু ভাৰত নাট্যম নৃত্যশিল্পী।
* ২০০২ - জেৰেমী লালৰিন্নুংগা, ভাৰতীয় ভাৰোত্তোলক।

## মৃত্যু
* ১৯৬১ - চন্দ্ৰধৰ বৰুৱা, কবি তথা অসম সাহিত্য সভাৰ সভাপতি।
* ১৯৭৪ - মৃদুলা সাৰাভাই, ভাৰতীয় স্বাধীনতা সংগ্ৰামী আৰু ৰাজনীতিবিদ।
* ১৯৯৮ - ৰিদিপ দত্ত, অসমৰ কণ্ঠশিল্পী।
* ২০১৫ - জিতেন ডেকা, "মোৰ শুকুলা ঘোঁৰা" গীতেৰে খ্যাত কণ্ঠশিল্পী।

## দিৱস
* ৰাষ্ট্ৰীয় দিৱস (অষ্ট্ৰিয়া)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা

## তথ্য সংগ্ৰহ

----
লংলেং জিলা

**লংলেং জিলা** নাগালেণ্ডৰ এঘাৰখন জিলাৰ ভিতৰত অন্যতম জিলা৷ এই জিলাখনৰ সংখ্যাগৰিষ্ঠ লোক সকল হৈছে ফ’ম জনজাতিৰ (Phom tribe)৷ পূৰ্বতে লংলেং জিলা নাগালেণ্ডৰ টুৱেনছাং জিলা প্ৰশাসনৰ অধীনত আছিল যদিও ২০০৪ জনৰ জানুৱাৰী মাহত এই জিলাক পৃথক জিলাৰ মৰ্যদা প্ৰদান কৰা হয়৷

## ভৌগোলিক অৱস্থান
লংলেং নাগালেণ্ডৰ দশম জিলা৷ এই জিলাৰ উত্তৰে মন জিলা, দক্ষিণে টুৱেনছাং জিলা আৰু পশ্চিমে মককচুং জিলা অৱস্থিত৷ এই জিলাৰ সদৰঠাই লংলেং যি সাগৰ পৃষ্ঠৰ পৰা ১০৬৬ মিটাৰ উচ্চতাত অৱস্থিত৷ এই জিলাৰ প্ৰধান টাউনসমূহ হৈছে তামলু (Tamlu) আৰু লংলেং আৰু মূল নদী দিখো (Dikhu)।

## জনসংখ্যা
২০১১ জনৰ জনসংখ্যা অনুসৰি লংলেং জিলাৰ মুঠ জনসংখ্যা ৫০,৫৯৩ জন৷ গতিকে ভাৰতৰ মুঠ ৬৪০ খন জিলাৰ ভিতৰত জনসংখ্যাৰ ফালৰ পৰা এই জিলাৰ স্থান ৬৩২৷  লংলেঙৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯০৩ গৰাকী৷ এই জিলাৰ সাক্ষৰতাৰ হাৰ ৭৩.১%।

লংলেং জিলাৰ সংখ্যাগৰিষ্ঠ লোকে ব্যৱহাৰ কৰা ভাষাটো হ’ল ফ’ম (Phom)৷

## তথ্যসূত্ৰ

শ্ৰেণী:নাগালেণ্ডৰ জিলা
পেৰেণ জিলা

**পেৰেণ জিলা** নাগালেণ্ডৰ একদশ জিলা৷ এই জিলা পূৰ্বৰ বৃহত্তৰ কহিমা জিলাক বিভক্ত কৰি গঠন কৰা হৈছিল৷  

## ইতিহাস
পেৰেণ জিলা পূৰ্বতে কহিমা জিলাৰ এটা মহকুমা আছিল৷ ২০০৩ চনৰ ২৪ অক্টোবৰত এই জিলাক এক পৃথক জিলা হিচাপে স্বীকৃতি দিয়া হয়৷

## ভৌগোলিক অৱস্থান
পেৰেণ জিলাৰ পশ্চিমে অসমৰ ডিমা হাছাও আৰু কাৰ্বি আংলং জিলা আৰু উত্তৰ-পূব দিশত ডিমাপুৰ জিলা অৱস্থিত৷ এই জিলাৰ পূবে কহিমা জিলা আৰু দক্ষিণে মণিপুৰ ৰাজ্য৷  

পেৰেণ জিলাৰ সদৰঠাই নিউ পেৰেণ (New Peren)৷ এই জিলাৰ সাগৰ পৃষ্ঠৰ পৰা উচ্চতা ৮০০ মিটাৰৰ পৰা ২৫০০ মিটাৰ পৰ্যন্ত৷ পেৰেণ জিলাৰ মূল নগৰ অঞ্চলসমূহ হৈছে টেনিং (Tening), জালুকী (Jalukie) আৰু পেৰেণ৷

পেৰেণ জিলাৰ মূল নদী আৰু উপনৈবোৰ হ’ল *Tepuiki*, *Mbeiki*, *Ntanki*, *Mungleu*, *Tesanki*, *Nguiki*, *Nkwareu*, *Techauki*, *Ngungreu*, *Tahaiki*  আৰু *Duilumreu* (*Tepuiki* নৈৰ উপনৈ)৷ 

পেৰেণ জিলাৰ সৰ্বোচ্চ উচ্চতাৰ পৰ্বতটো হৈছে মাউন্ট পাউনা (*Mt. Paona*) যি সাগৰ পৃষ্ঠৰ পৰা ২৫০০ মিটাৰ উচ্চতাত অৱস্থিত৷ এই পৰ্বত নাগালেণ্ডৰ তৃতীয় উচ্চতম পৰ্বত৷  

## জনসংখ্যা
২০১১ চনৰ লোকপিয়ল অনুসৰি পেৰেণ জিলাৰ মুঠ জনসংখ্যা ৯৪,৯৫৪ জন।  গতিকে জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৬১৬৷ পেৰেণ জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯১৭ গৰাকী৷ এই জিলাৰ সাক্ষৰতাৰ হাৰ ৭৯%।

পেৰেণ জিলাৰ সংখ্যাগৰিষ্ঠ লোক জেলিয়াং (Zeliang) আৰু কুকী (Kuki) জনজাতিৰ লোক৷

## জৈৱবৈচিত্ৰ্য
পেৰেণ জিলাত ইনটাংকি ৰাষ্ট্ৰীয় উদ্যান অৱস্থিত৷ এই উদ্যানে জিলাখনৰ ২০২ বৰ্গ কিলোমিটাৰ ঠাই আগুৰি আছে৷

## তথ্যসূত্ৰ

## বাহ্যিক সংযোগ
* 

শ্ৰেণী:নাগালেণ্ডৰ জিলা
ৱখা জিলা

**ৱখা জিলা** ভাৰতৰ নাগালেণ্ড ৰাজ্যৰ এখন জিলা। 

## ভৌগোলিক অৱস্থান
ৱখা জিলাৰ মুঠ মাটিকালি ১৬২৮ বৰ্গ কিমি। এই জিলাৰ সদৰ ঠাই ৱখা। 

## ইতিহাস
ব্ৰিটিছৰ শাসনৰ সময়ত ৱখা জিলা ১৮৭৮ লৈকে নাগা হিলছ জিলা (Naga Hills District)-ৰ সদৰ ঠাই আছিল। পৰৱৰ্ত্তী কালত এই সদৰ ঠাই কহিমালৈ স্থানান্তৰ কৰা হয় আৰু ৱখাক পৃথক মহকুমা হিচাপে স্বীকৃতি দিয়া হয়। ১৮৮৯ চনত এই মহকুমা মোককচাং মহকুমাৰ সৈতে যোগ দিয়া হয়। ১৯৫৭ চনত ৱখা মোককচাং জিলাৰ এটা মহকুমা হয়। বৰ্তমানৰ ৱখা জিলাৰ গঠন হয় ১৯৭৩ চনত।

## অৰ্থনীতি
Backward Regions Grant Fund|Backward Regions Grant Fund Programme (BRGF) আঁচনিৰ অধীনত পুঁজি পাই থকা নাগালেণ্ডৰ তিনিখন জিলাৰ এখন হৈছে ৱখা।

## জনসংখ্যা
২০১১ চনৰ লোকপিয়ল অনুসৰি ৱখা জিলাৰ মুঠ জনসংখ্যা ১৬৬,২৩৯ জন। জনসংখ্যাৰ ফালৰ পৰা ভাৰতৰ মুঠ ৬৪০খন জিলাৰ ভিতৰত এই জিলাৰ স্থান ৫৯৫। এই জিলাৰ প্ৰতি ১০০০ পুৰুষৰ ভিতৰত মহিলাৰ সংখ্যা ৯৬৮ গৰাকী। ৱখা জিলাৰ সাক্ষৰতাৰ হাৰ ৮৭.৭%।

## তথ্যসূত্ৰ

## তথ্যসূত্ৰ
* 

শ্ৰেণী:নাগালেণ্ডৰ জিলা
টুৱেনচাং জিলা

**টুৱেনচাং জিলা** ভাৰতৰ নাগালেণ্ড ৰাজৰ সৰ্ববৃহৎ জিলা। এই জিলাৰ সদৰ ঠাই টুৱেনছাং। জিলাখন নাগালেণ্ডৰ আটাইতকৈ পূবত ভাৰত-ম্যানমাৰ সীমান্তত অৱস্থিত। 

## ইতিহাস
নাগালেণ্ড ৰাজ্য গঠনৰ সময়তে মোককচাং জিলা আৰু ক’হিমা জিলাৰ লগতে টুৱেনচাং জিলাও গঠন কৰা হৈছিল। পৰৱৰ্ত্তী কালত এই টুৱেনচাং জিলাৰ পৰাই মন, লংলেং, নকলাক আৰু কিফিৰে জিলা পৃথক জিলা হিচাপে প্ৰতিষ্ঠা হয়।

এই জিলাৰ দুৰ্গম অৱস্থানৰ প্ৰতি লক্ষ্য ৰাখি ভাৰতৰ সংবিধানত নাগোলণ্ডৰ অন্য জিলাৰ দৰেই জিলাখনৰ প্ৰশাসনৰ বাবে এক বিশেষ অনুচ্ছেদ যোগ দিয়া হয়। এই অনুচ্ছেদ অনুসৰি নগা জনজাতীয় সংস্কৃতি আৰু ধৰ্মীয় ৰীতি সম্পৰ্কীয় সংসদত গ্ৰহণ কৰা যিকোনো আইন Nagaland Legislative Assembly-ৰ সৰ্বসন্মতিক্ৰমেহে টুৱনচং জিলাত প্ৰৰ্যোজিত হ’ব। নাগালেণ্ডৰ ৰাজ্যিক চৰকাৰত টুৱেনচাং জিলাৰ বাবে এটা পৃথক মন্ত্ৰালয়ো (Ministry for Tuensang Affairs) গঠন কৰি দিয়া হৈছে। 

## ভৌগোলিক অৱস্থান
জিলাখনৰ পূব সীমান্ত ম্যানমাৰৰ সৈতে আন্তৰ্জাতিক সীমা। উত্তৰ-পূবে মন জিলা, উত্তৰে লংলেং জিলা, পশ্চিমে মোককচাং জিলা আৰু জুন্থেব’ট’ জিলা আৰু দক্ষিণে কিফিৰে জিলা। এই জিলাৰ প্ৰধান নৈসমূহ হৈছে দিখো (Dikhu) আৰু টিজু (Tizu)। 

## অৰ্থনীতি
এই জিলাতে ২০০১ চনত লিখিমৰ’ হাইড্ৰ’ প্ৰজেক্ট (Likhimro Hydro project) আৰম্ভ কৰা হয়। 

২০০৬ চনত পঞ্চায়তী ৰাজ মন্ত্ৰালয়ে (Ministry of Panchayati Raj) টুৱেনচাং জিলাক ভাৰতৰ মুঠ ৬৪০খন জিলাৰ ভিতৰত আটাইতকৈ অৱহেলিত ২৫০খন জিলাৰ এখন বুলি অভিহিত কৰে। ভাৰত চৰকাৰৰ Backward Regions Grant Fund Programme (BRGF) আঁচনিৰ পৰা পুঁজি লাভ কৰা নাগালেণ্ডৰ তিনিখন জিলাৰ ভিতৰত টুৱেনচাং অন্যতম।

## জনসংখ্যা
২০১১ চনৰ লোকপিয়ল অনুসৰি টুৱেনচাং জিলাৰ মুঠ জনসংখ্যা ১৯৬,৮০১ জন। জনসংখ্যাৰ ফালৰ পৰা ভাৰতৰ মুঠ ৬৪০খন জিলাৰ ভিতৰত এই জিলাৰ স্থান ৫৯০। টুৱেনচাং জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৩০ গৰাকী। এই জিলাৰ সাক্ষৰতাৰ হাৰ ৭৩.৭%।

জিলাখনৰ মূল অধিবাসীসকলৰ ভিতৰত চাং (Chang), চাংটাম (Sangtam), ইমচুংগাৰ (Yimchunger) আদি জনজাতিৰ লোকেই প্ৰধান। তদুপৰি কিছুসংখ্যক আও আৰু চেমা জনজাতিৰ লোকো এই জিলাত বাস কৰে। এই জিলাৰ সংখ্যাগৰিষ্ঠ লোক খ্ৰীষ্টান ধৰ্মাৱলম্বী। 

## ভাষা
* আংগামী-পশ্চুৰী ভাষা
*চেমা ভাষা 
* আও ভাষা
*চাংটাম ভাষা
*ইমচুংগাৰ ভাষা
*ক’নিয়াক ভাষা
*চাং ভাষা
*তিখিৰ ভাষা

## জৈৱবৈচিত্ৰ্য
১৯৮৪ চনত টুৱেনচাং জিলাৰ ৬.৪ বৰ্গ কিলোমিটাৰৰ এটা অঞ্চল ফাকিম বন্যপ্ৰাণী অভয়াৰণ্য হিচাপে ঘোষণা কৰা হয়। অৱশ্যে পৰৱৰ্ত্তী কালত এই জিলাক বিভক্ত কৰি কিফিৰে জিলা প্ৰতিষ্ঠা কৰাত এই বন্যপ্ৰাণী অভয়াৰণ্য কিফিৰে জিলাৰ অন্তৰ্ভুক্ত হয়।

## তথ্যসূত্ৰ

## বাহ্যিক সংযোগ
* 

শ্ৰেণী:নাগালেণ্ডৰ জিলা
মন জিলা

**মন জিলা** ভাৰতৰ নাগালেণ্ড ৰাজ্যৰ এখন জিলা৷ এই জিলাৰ সংখ্যাগৰিষ্ঠ লোক ক’নিয়াক জনজাতিৰ৷  

## ভৌগোলিক অৱস্থান
মন জিলাখন নাগােলণ্ডৰ আটাইতকৈ উত্তৰ সীমান্তত অৱস্থিত৷ এই জিলাৰ উত্তৰে অৰুণাচল প্ৰদেশ, পশ্চিমে অসম, পূবে ম্যানমাৰ আৰু দক্ষিণে লংলেং আৰু টুৱনচাং জিলা৷ জিলাখনৰ সদৰ ঠাই মন চহৰ৷

## অৰ্থনীতি
২০০৬ চনত পঞ্চায়তী ৰাজ মন্ত্ৰালয়ে ভাৰতৰ মুঠ ৬৪০ খন জিলাৰ ভিতৰত আটাইতকৈ অৱহেলিত ২৫০ খন জিলাৰ এখন বুলি মন জিলাক অভিহিত কৰে৷ ভাৰত চৰকাৰৰ Backward Regions Grant Fund Programme (BRGF) পুঁজিৰ পৰা ধনৰ আবণ্টন লাভ কৰা নাগালেণ্ডৰ তিনিখন জিলাৰ ভিতৰত মন অন্যতম৷

## জনসংখ্যা
২০১১ চনৰ লোকপিয়ল অনুসৰি মন জিলাৰ মুঠ জনসংখ্যা ২৫০,৬৭১ জন৷  জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত মন জিলাৰ স্থান ৫৮২ তম৷ মন জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৮৯৮ গৰাকী৷ এই জিলাৰ সাক্ষৰতাৰ হাৰ ৫৬.৬%।

## সংস্কৃতি
মন জিলা ক’নিয়াক নগা জনজাতিৰ বসতিস্থল৷ পৰম্পৰাগতভাৱে এই জনজাতিৰ লোকসকলে দেহ-মুখত টাটু পৰিধান কৰে৷ ক’নিয়াকসকলৰ মূল উৎসৱ হৈছে 'Aoleang Monyu'৷ এই উৎসৱ এপ্ৰিল মাহৰ প্ৰথম সপ্তাহত উদযাপন কৰা হয়৷  

ক’নিয়াকসকলৰ পৰম্পৰাগত নেতা হৈছে আং (Angh), যি উত্তৰাধিকাৰী সূত্ৰে এই উপাধি লাভ কৰে৷ প্ৰতিখন গাঁৱত আং গৰাকীৰ ঘৰ আটাইতকৈ ডাঙৰ হয়৷ ঘৰৰ সন্মুখত সাধাৰণতে জন্তুৰ লাওখোলা সজ্জিত থাকে৷

## পৰ্য্যটন
thumb|ক’নিয়াক নগাসকলৰ পৰম্পৰাগত সজ্জা
;চাংন্যু গাওঁ (Shangnyu village)
চাংন্যু গাওঁ মূখ্য আং গৰাকীৰ দ্বাৰা পৰিচালিত৷ এই গাৱঁত ৮ ফুট উচ্চতাৰ আৰু ১২ ফুট প্ৰস্থৰ এটা ঐতিহাসিক কাঠৰ প্ৰতিমূৰ্ত্তি আছে৷ মূৰ্ত্তিটোত মানুহ আৰু জীৱ-জন্তুৰ প্ৰতিচ্ছৱি খোদিত কৰা আছে৷ ইতিহাসৰ মতে এই গাওঁ আৰু আহোম ৰাজত্বৰ মাজত বন্ধুত্বপূৰ্ণ সম্পৰ্ক আছিল৷ 

;চুই গাওঁ (Chui village)
এই গাওঁ সদৰঠাই মনৰ কাষৰীয়া অঞ্চলত অৱস্থিত৷ গাওঁখনৰ আং গৰাকীৰ ঘৰটো সৰ্ববৃহৎ আুৰ ঘৰৰ সন্মুখভাগ পূৰ্বপুৰুষ আৰু তেওঁ নিজে নিধন কৰা শত্ৰুৰ লাওখোলাৰে সজ্জিত৷ ক’নিয়াকসকলৰ মাজত উনৈশ শতিকাৰ শেষভাগলৈকে মুণ্ড চিকাৰ প্ৰচলিত আছিল৷ 

;লংৱা গাওঁ (Longwa village)
লংৱা নাগালেণ্ডৰ ভাৰত-ম্যানমাৰ সীমান্তত অৱস্থিত গাওঁসমূহৰ ভিতৰত সৰ্ববৃহৎ গাওঁ৷ এই গাৱঁৰ মুখ্য আঙৰ ঘৰৰ আধা ভাৰতত আৰু অন্যভাগ ম্যানমাৰত অৱস্থিত৷ অৱশ্যে সমগ্ৰ গাওঁখন পৰিচালনা কৰে মুখ্য আং গৰাকীয়ে৷ তেওঁৰ ক’নিয়াক জনাজতিৰ ৬০ খন গাওঁৰ নেতা৷ 

;ভেদা (Veda Peak)
মন জিলাৰ সৰ্ব্বোচ্চ এই শিখৰটো মন চহৰৰ পৰা ৭০ কিমি পূবে অৱস্থিত৷ এই শিখৰৰ পৰা ফৰকাল বতৰত ব্ৰহ্মপুত্ৰ দেখা পোৱা যায়৷  

;নাগনিমুৰা (Naganimora)
এই চহৰখনৰ নামৰ উৎস হৈছে 'নগা ৰাণী মৰা' (the burial place of the Naga queen)৷

## তথ্যসূত্ৰ

## বাহ্যিক সংযোগ

* 

শ্ৰেণী:নাগালেণ্ডৰ জিলা
ক’হিমা জিলা

**ক’হিমা জিলা** (pron:/ˈkəʊhɪˌmɑː or kəʊˈhiːmə/) ভাৰতৰ নাগালেণ্ড ৰাজ্যৰ এখন জিলা৷ এই জিলাখনৰ মূল অধিবাসীসকল আংগামী নগা জনজাতিৰ৷ ২০১১ চনৰ লোকপিয়ল অনুসৰি নাগালেণ্ডৰ মুঠ এঘাৰখন জিলাৰ ভিতৰত ডিমাপুৰৰ পিছতে ক’হিমা দ্বিতীয় জনবসতিপূৰ্ণ জিলা৷

## ইতিহাস
ভাৰতে স্বাধীনতা লাভ কৰাৰ পূৰ্বে ক’হিমা ’নাগা হিলছ ডিষ্ট্ৰিক্ট’ৰ অন্তৰ্ভুক্ত আছিল আৰু এই জিলাৰ সদৰ ঠাই আছিল ক’হিমা৷ 

১৯৬১ চনৰ এক ডিচেম্বৰত নাগালেণ্ডৰ অন্যতম জিলা হিচাপে ক’হিমা জিলাৰ প্ৰতিষ্ঠা হয়৷ ১৯৭৩ চনত এই জিলাৰ পৰাই ফেক আৰু ৱখা জিলা আৰু ১৯৯৭ চনত ডিমাপুৰ জিলা সৃষ্টি কৰা হয়৷ অৱশেষত ২০০৩ চনৰ পেৰেণ জিলাৰ সৃষ্টিয়ে ক’হিমা জিলাৰ বৰ্তমানৰ ৰূপ দিয়ে৷

## প্ৰশাসন

ক’হিমা জিলাৰ মূল প্ৰশাসনিক বিষয়া হ’ল উপায়ুক্ত (deputy commissioner)৷ প্ৰতিটো প্ৰশাসনিক চাৰ্কোলৰ তত্বাবধানৰ বাবে তেওঁৰ অধীনত বিভিন্ন সংযোজিত ডেপুটি কমিশ্যনাৰ (additional deputy commissioners) আৰু মহকুমা বিষয়া (sub-division officers; SDOs) থাকে৷ ইয়াৰ উপৰিও ক’হিমাৰ এটা জিলা নাগৰিক উন্নয়ন পৰিষদ (District Urban Development Agency) আছে৷ 

ক’হিমা জিলাখন আঠটা প্ৰশাসনিক চাৰ্কোল (administrative circles) ত বিভক্ত কৰা হৈছে- Tseminyu, Tsogin, Chiephobozou, Botsa, কেজ’চা (Kezocha), জখমা (Jakhama), Kohima Sadar আৰু Sechu-Zubza৷ এই চাৰ্কোলসমূহ চাৰিটা গ্ৰাম্য উন্নয়ন বিভাগ (Rural Development Blocks) ত বিভক্ত- ক’হিমা(Kohima Sadar আৰু Sechu-Zubza), Chiephobozou (Chiephobozou, Botsa আৰু কেজ’চাৰ কিছু অংশ), জখমা (জখমা আৰু কেজ’চাৰ বাকী অংশ) আৰু Tseminyu (Tseminyu আৰু Tsogin).

## জনসংখ্যা
২০১১ চনৰ লোকপিয়ল অনুসৰি ক’হিমাৰ মুঠ জনসংখ্যা ২৬৭,৯৮৮ ৷ ইয়াৰে ৪৫% লোক চহৰ অঞ্চলত বাস কৰে৷ গতিকে জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৫৭৬৷ ক’হিমাৰ প্ৰতি ১০০০ পুৰুষৰ বিপৰীতে মহিলাৰ সংখ্যা ৯২৮ গৰাকী৷ এই জিলাৰ সাক্ষৰতাৰ হাৰ ৮৫%৷

ক’হিমাৰ মূল অধিবাসী হৈছে আংগামী নগা আৰু ৰেংমা নগা জনজাতিৰ লোকসকল৷

### ভাষা
* *[[Angami–Pochuri languages]]*
** Angami language
** Kheza language
** Sema language
** Rengma language
** Ntenyi language
* *[[Bodo–Garo languages]]*
** কছাৰী ভাষা
** গাৰো ভাষা
* *Others*
** Zeme language
** Khelma language

## ভৌগোলিক অৱস্থান

### জলবায়ু

## তথ্যসূত্ৰ

## বাহ্যিক সংযোগ
* 

শ্ৰেণী:নাগালেণ্ডৰ জিলা
আও নগা

আও ভাৰতৰ নাগালেণ্ড ৰাজ্যৰ এটা প্ৰধান নগা জনজাতি। এওঁলোক খ্ৰীষ্টান ধৰ্মান্তৰিত হোৱা প্ৰথমটো নগা জনাজাতি। খ্ৰীষ্টান ধৰ্মৰ লগতে পশ্চিমীয়া শিক্ষাব্যৱস্থাকো আওসকলে পোনপ্ৰথমে গ্ৰহণ কৰি লয়। ১৮৭২ চনত এমেৰিকান বেপ্টিষ্ট মিছ্যনেৰী এডৱিন ক্লাৰ্ক (Edwin W. Clark) মলুংকিমং, (Molungkimong) নামৰ এখন আও গাঁৱত ভৰি দিয়াৰ পিছৰে পৰাই খ্ৰীষ্টান ধৰ্ম নাগালেণ্ডত প্ৰবেশ কৰে। আওসকলৰ প্ৰধান ভূমি হৈছে পূবে চুলা উপত্যকা (Tsula [Dikhu]) ৰ পৰা পশ্চিমে মোককচাং জিলালৈকে। আও নগাসকলে বছৰজুৰি কৃষিৰ লগত জড়িত নানা উৎসৱ পালন কৰে। 

## বিস্তাৰ
২০১১ চনৰ লোকপিয়ল অনুসৰি নাগালেণ্ডত আওসকলৰ মুঠ জনসংখ্যা ২২৭,০০০ জন। নাগালেণ্ডৰ মোককচাং জিলা এই জনজাতিৰ লোকৰ মূল বাসস্থান। এই জিলাৰ মুঠ মাটিকালি ১৬১৫ বৰ্গ কিলোমিটাৰ। কিছুসংখ্যক আও নগা লোক চুবুৰীয়া অসমতো বাস কৰে। মোককচাং জিলাৰ মুঠ ছটা পৰ্বতশ্ৰেণীত আও নগাসকলে বাস কৰে। 
***Tzurangkong ৰেঞ্জ**:এই পৰ্বত শ্ৰেণীটো অসম উপত্যকাৰ কাষৰীয়া আৰু দিচাই (*Dissai*) আৰু ঝাঞ্জি (*Jhanzi*) নদীৰ উপত্যকাৰ সমান্তৰালকৈ অৱস্থিত। পাহাৰবোৰ ঘন বাঁহেৰে পৰিপূৰ্ণ। 
***Japukong ৰেঞ্জ**: এই পৰ্বত শ্ৰেণী জিলাখনৰ উত্তৰ-পূবৰ পৰা দক্ষিণ-পশ্চিম অঞ্চললৈকে আছে। এই পৰ্বত শ্ৰেণী *Tzurangkong* ৰেঞ্জৰ দক্ষিণত অৱস্থিত। 
***Changkikong ৰেঞ্জ**: এই পৰ্বতশ্ৰেণী *Japukong* ৰেঞ্জৰ পূবদিশত অৱস্থিত। 
***Asetkong ৰেঞ্জ**: এই পৰ্বতশ্ৰেণী আটাইতকৈ চমু দৈৰ্ঘ্যৰ যদিও জিলাখনৰ পূবৰ পৰা পশ্চিমলৈ বিস্তাৰ হৈ থকা প্ৰধান পৰ্বত শ্ৰেণী। এই পৰ্বতসমূহ মেলাক (*Melak*) আৰু মেনুং (*Menung*) নদী দুখনৰ মাজত অৱস্থিত। গতিকে ইয়াক নদীদ্বীপ যেন দেখা যায় আৰু সেয়ে ইয়াৰ নাম *Asetkong* য্ত *Aset* ৰ অৰ্থ হৈছে দ্বীপ। 
***Langpangkong ৰেঞ্জ**: এই পৰ্বতশ্ৰেণী জিলাখনৰ আটাইতকৈ উত্তৰে আৰু দিখু (*Dikhu*) নদীৰ সমান্তৰালকৈ অৱস্থিত। এই নদীখনে মোককচাং জিলাৰ টুৱেনচাং আৰু মন জিলাৰ সৈতে প্ৰাকৃতিক সীমা নিৰ্ধাৰণ কৰি দিছে। 
***Onpangkong ৰেঞ্জ**: এই পৰ্বতশ্ৰেণী জিলাখনৰ আটাইতকৈ দক্ষিণত অৱস্থিত। পৰ্বতসমূহে আও সকলৰ বাসস্থানৰ পৰা অন্যান্য জনজাতি যেনে দক্ষিণৰ লোথা আৰু ছেমাসকল আৰু পূবে চাংটামসকলৰ বাসস্থানৰ সীমা নিৰ্ধাৰণ কৰিছে। *Ongpangkong* নামটোৰ অৰ্থ উচ্চতৰ যি এই পৰ্বত অন্য পৰ্বতশ্ৰেণীতকৈ উচ্চতৰ হোৱাটো বুজায়। 

## ধৰ্ম
১৮৭২ চনত আমেৰিকান খ্ৰীষ্টান মিছনেৰীসকলৰ আগমণে আওসকলৰ খ্ৰীষ্টান ধৰ্মান্তকৰণ আৰম্ভ কৰে। গতিকে আওসকল খ্ৰীষ্টান ধৰ্মান্তৰিত হোৱা নাগালেণ্ডৰ প্ৰথমটো জনজাতি। বৰ্তমান আওসকলৰ প্ৰায় সকলো লোকেই খ্ৰীষ্টান ধৰ্মাৱলম্বী। 

## তথ্যসূত্ৰ
* Mills, J. P. (1926). *The Ao Nagas*. London: Macmillan and Co.
* Smith, William C. (2002). *The Ao-Naga tribe of Assam*. New Delhi: Mittal.
* Oppitz, Michael, Thomas Kaiser, Alban von Stockhausen & Marion Wettstein. 2008. *Naga Identities: Changing Local Cultures in the Northeast of India*. Gent: Snoeck Publishers.
* Kunz, Richard & Vibha Joshi. 2008. *Naga – A Forgotten Mountain Region Rediscovered*. Basel: Merian.
* von Stockhausen, Alban. 2014. *Imag(in)ing the Nagas: The Pictorial Ethnography of Hans-Eberhard Kauffmann and Christoph von Fürer-Haimendorf*. Arnoldsche, Stuttgart
* Wettstein, Marion. 2014. *Naga Textiles: Design, Technique, Meaning and Effect of a Local Craft Tradition in Northeast India*. Arnoldsche, Stuttgart

## বাহ্যিক সংযোগ
* Moatsü Mong: আও নগাসকলৰ উৎসৱ
* আও নগা সাধুকথা (Language in India)
* Ethnologue profile
* আও নগা সম্পৰ্কীয় ডকুমেণ্টেৰী, প্ৰথম খণ্ড: উৎস আৰু প্ৰব্ৰজন
*আও নগা সম্পৰ্কীয় ডকুমেণ্টেৰী, দ্বিতীয় খণ্ড সংস্কৃতি

শ্ৰেণী:ভাৰতৰ সামাজিক সম্প্ৰদায়সমূহ
জুন্হেব’ট’ জিলা

**জুন্হেব’ট’** (Zunheboto, উচ্চাৰণ:/ˌzʌnˈhiːbəʊtəʊ/) ভাৰতৰ নাগালেণ্ড ৰাজ্যৰ এখন জিলা৷ 

## ভৌগোলিক অৱস্থান
এই জিলাৰ উত্তৰে নাগালেণ্ডৰ মোককচাং জিলা, পশ্চিমে ক’হিমা জিলা আৰু ৱখা জিলা, দক্ষিণে ফেক জিলা আৰু পূবে টুৱেনচাং আৰু কিফিৰে জিলা৷ এই জিলাৰ সদৰ ঠাই জুন্হেব’ট’৷

জিলাখনৰ সৰহভাগ অঞ্চলেই পাহাৰীয়া আৰু চিৰসেউজীয়া বনাঞ্চলেৰে আগুৰা৷ এই জিলাত চাটৈ ৰেঞ্জ অৱস্থিত যি পক্ষী নীৰিক্ষক আৰু জীৱবিজ্ঞানীসকলৰ গৱেষণাৰ প্ৰধান থলী৷ এই অংশটো Satakha মহকুমাৰ দহখন গাওঁ লৈ গঠিত হৈছে৷ চাটৈ ৰেঞ্জক ভাৰতৰ *Important Bird Area* আৰু *Endemic Bird Area* হিচাপে স্বীকৃতি দিয়া হৈছে৷ বহুতো আপুৰুগীয়া চৰাই যেনে *Blyth'sTragopan*, *Kalij Pheasent* আৰু *Peacock Pheasent* ইত্যাদি অঞ্চলটোত দেখিবলৈ পোৱা যায়৷

## জনসংখ্যা
২০১১ চনৰ লোকপিয়ল অনুসৰি এই জিলাৰ মুঠ জনসংখ্যা ১৪০,৭৫৭ জন। জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৫৯৮৷ এই জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৮১ গৰাকী৷ জিলাখনৰ সাক্ষৰতাৰ হাৰ ৮৬.২৬%।

জুন্হেব’ট’ৰ সংখ্যাগৰিষ্ঠ লোক চুমি নগা (Sumi Nagas) জনজাতিৰ৷ এই জিলাত খ্ৰীষ্টান মিছনেৰীসকলৰ আগমণৰ সময়লৈকে মুণ্ড চিকাৰ (Head hunting) প্ৰচলিত আছিল৷ এই জিলাৰ অধিকাংশ লোকৰ মূল জীৱিকা কৃষি৷

## শিক্ষা
এই জিলাৰ আকুলুট’ (Akuluto) মহকুমাৰ লুমামি (Lumami) গাঁৱত নাগালেণ্ড বিশ্ববিদ্যালয় অৱস্থিত৷  

## তথ্যসূত্ৰ

## বাহ্যিক সংযোগ
* 

শ্ৰেণী:নাগালেণ্ডৰ জিলা
মনোৰঞ্জন গোস্বামী

কৰ্নেল **মনোৰঞ্জন গোস্বামী** ভাৰতীয় সেনাবাহিনীৰ এগৰাকী অৱসৰপ্ৰাপ্ত সেনা বিষয়া আৰু স্তম্ভলেখক৷ তেওঁ ভাৰতৰ প্ৰসিদ্ধ সাংবাদিক আৰু ৰিপাব্লিক টিভিৰ মুখ্য সম্পাদক অৰ্ণৱ গোস্বামীৰ পিতৃ ৷

## চমূ জীৱনী
ভাৰতীয় সেনা বাহিনীত মনোৰঞ্জন গোস্বামীয়ে কৰ্নেল পদবীত কাৰ্যনিৰ্বাহ কৰিছিল। 

মনোৰঞ্জন গোস্বামী অসমত ভাৰতীয় জনতা পাৰ্টিৰ প্ৰতিষ্ঠাপক সদস্যসকলৰ অন্যতম আছিল৷ ১৯৫৮ চনত তেওঁ গুৱাহাটী লোকসভা সমষ্টিৰ পৰা ভাৰতীয় জনতা পাৰ্টিৰ প্ৰাৰ্থী হিচাপে প্ৰতিদ্বন্দ্বিতা কৰি কংগ্ৰেছৰ প্ৰাৰ্থী ভূৱনেশ্বৰ কলিতাৰ হাতত পৰাস্ত হৈছিল।  

পৰৱৰ্ত্তী সময়ত সক্ৰিয় ৰাজনীতিৰ পৰা অৱসৰ লৈ তেওঁ বিভিন্ন সামাজিক অনুষ্ঠানত জড়িত হৈ পৰে৷ ৰাজনৈতিক বিশ্লেষক আৰু লেখক হিচাপে গোস্বামী সুপৰিচিত আছিল৷ অসম সাহিত্য সভাই তেওঁক শতবৰ্ষীয় সন্মানেৰে বিভূষিত কৰিছিল৷

দীৰ্ঘদিন ধৰি অসুস্থ হৈ থকাৰ পিছত ২০১৮ চনৰ ৯ নৱেম্বৰৰ পুৱতি নিশা ১২.৪৫ বজাত মুম্বাইৰ এখন ব্যক্তিগত চিকিৎসালয়ত মনোৰঞ্জন গোস্বামীয়ে শেষ নিশ্বাস ত্যাগ কৰে।

## তথ্যসূত্ৰ

শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমৰ ৰাজনীতিক
হৰ্ণবিল উৎসৱ

**হৰ্ণবিল** (ধনেশ পক্ষী) **উৎসৱ** উত্তৰ-পূব ভাৰতৰ নাগালেণ্ডত প্ৰতিবছৰে ১-১০ ডিচেম্বৰলৈ উদযাপন কৰা এটি উৎসৱ৷ নাগালেণ্ড ৰাজ্যক এই উৎসৱক মহোৎসৱ ('Festival of Festivals') বুলিও আখ্যা দিয়া হয়৷

## পটভূমি
নাগালেণ্ড ৰাজ্য ভালেসংখ্যক নগা জনজাতিৰ বাসভূমি৷ এই প্ৰতিটো জনজাতিৰে নিজা উৎসৱ আছে৷ যিহেতু ৬০% ৰো অধিক নগা লোক কৃষিৰ ওপৰত নিৰ্ভৰশীল, তেওঁলোকে উদযাপন কৰা প্ৰায়ভাগ উৎসৱেই কৃষিৰ লগত জড়িত৷

নাগালেণ্ডৰ এই বিভিন্ন জনজাতিৰ মাজত ভাৱবিনিময়ৰ বিকাশ আৰু নাগালেণ্ডৰ সাংস্কৃতিক ঐতিহ্যৰ প্ৰচাৰৰ বাবে, নাগালেণ্ড চৰকাৰে ২০০০ চনৰ পৰা ডিচেম্বৰৰ প্ৰথম সপ্তাহটোত হৰ্ণবিল উৎসৱ পালন কৰি আহিছে৷

এই উৎসৱক ভাৰতীয় ধনেশ পক্ষী (Indian hornbill) ৰ নামৰ পৰা হৰ্ণবিল উৎসৱ নামেৰে অভিহিত কৰা হয়৷ ধনেশ পক্ষীৰ স্থান নগা জনজাতিসমূহৰ সংস্কৃতি আৰু লোকসাহিত্যত অতি গুৰুত্বপূৰ্ণ৷  

## উদযাপন

হৰ্ণবিল উৎসৱ নাগালেণ্ডৰ পৰ্য্যটন আৰু কলা আৰু সংস্কৃতি বিভাগে অনুষ্ঠিত কৰে৷ এই উৎসৱত সকলো নগা জনজাতিৰ কলা-সংস্কৃতি একেটা উৎসৱতে উদযাপন কৰাৰ এক প্ৰচেষ্টা৷ এই উৎসৱ সাধাৰণতে প্ৰতিবছৰে ১-১০ ডিচেম্বৰলৈ ক’হিমাত অনুষ্ঠিত হয়৷

উৎসৱটোৰ মূল থলী ক’হিমা চহৰৰ পৰা ১২ কিমি দূৰত্বত অৱস্থিত নগা হেৰিটেজ গাওঁ কিছামা (Kisama)৷ সকলো নগা জনজাতিয়েই এই উৎসৱত অংশগ্ৰহণ কৰে৷

উৎসৱৰ দৰ্শকসকলে নগা খাদ্য, সংগীত-নৃত্য আৰু ৰীতি নীতিকে ধৰি নগা সংস্কৃতিক ওচৰৰ পৰা জনাৰ আৰু অভিজ্ঞতা লোৱাৰ এক সুযোগ লাভ কৰে৷ 

## উৎসৱৰ বিভিন্ন অংশ
এই উৎসৱত জাকজমকাতৰে বিভিন্ন নৃত্য পৰিবেশন, নগা পাৰম্পৰিক খেলধেমালি, নগা খাদ্যৰ পৰিবেশন ইত্যাদি হয়৷ তাৰোপৰি পৰম্পৰাগত নগা কলা যেনে বিভিন্ন চিত্ৰ, কাঠৰ কাৰুকাৰ্য্য ইত্যাদিৰ প্ৰদৰ্শনীও অনুষ্ঠিত হয়৷

এই উৎসৱত পৰম্পৰাগত নগা মৰুংসমূহৰ (Naga Morungs) প্ৰদৰ্শন হয়৷ উৎসৱটোৰ বিশেষ আকৰ্ষণসমূহ হৈছে কলা আৰু কাৰুকাৰ্য্যৰ প্ৰদৰ্শনী, নগা খাদ্যৰ ষ্টলসমূহ, ফুলৰ প্ৰদৰ্শনী, নৃত্য আৰু গীত পৰিবেশন, ফেশ্বন শ্ব’, মিছ নাগালেণ্ড সুন্দৰী প্ৰতিযোগীতা, পৰম্পৰাগত আৰ্চাৰী (traditional archery), নগা মল্লযুঁজ, পৰম্পৰাগত খেলধেমালি আৰু সংগীত অনুষ্ঠানসমূহ৷

## অৰ্থনৈতিক বিকাশ
এই উৎসৱে নাগালেণ্ড ৰাজ্যৰ পৰ্য্যটনৰ বিকাশত এক গুৰুত্বপূৰ্ণ ভূমিকা পালন কৰি আহিছে৷ এই উৎসৱে পৰ্য্যটকসকলক নগা কৃষ্টি আৰু সংস্কৃতিৰ বিষয়ে জনাৰ আৰু অভিজ্ঞতা লোৱাৰ সুবিধা দি আহিছে৷

## তথ্যসূত্ৰ

## বাহ্যিক সংযোগ
* 
* Hornbill Festival
* 
* YouTube clip
* Tourists to Nagaland require a permit to visit the state.


শ্ৰেণী:মহোৎসৱ
শ্ৰেণী:নাগালেণ্ড
কিফিৰে

**কিফিৰে** (Pron:/ˈkɪfɑɪə/) নাগালেণ্ড ৰাজ্যৰ কিফিৰে জিলাত অৱস্থিত এখন সৰু নগৰ৷ এই নগৰখন কিফিৰে জিলাৰ সদৰঠাই৷ নগৰখন সাগৰ পৃষ্ঠৰ পৰা গড় ৮৯৬ মিটাৰ (২৯৪০ ফুট) উচ্চতাত অৱস্থিত৷

## ভৌগোলিক অৱস্থান
কিফিৰে জিলাখন নাগালেণ্ডৰ টুৱেনচাং জিলাৰ পৰা পৃথক কৰাৰ পিছত কিফিৰে নগৰ জিলাখনৰ সদৰঠাই হিচাপে স্বীকৃত হয়৷ এই নগৰখন নাগালেণ্ডৰ ৰাজধানী ক’হিমাৰ পৰা ২৫৪ কিমি দুৰত্বত অৱস্থিত৷ এই জিলাতে নাগালেণ্ড ৰাজ্যৰ সৰ্বোচ্চ পৰ্বত মাউন্ট চাৰামাটি অৱস্থিত৷

## জনসংখ্যা
কিফিৰে নগৰৰ অধিকাংশ লোকেই চাংটাম (Sangtam), ইমচুংগাৰ (Yimchunger) আৰু চেমা (Sema) নগা জনজাতিৰ লোক৷ 

## তথ্যসূত্ৰ

শ্ৰেণী:নাগালেণ্ড
শ্ৰেণী:ভাৰতৰ নগৰ মহানগৰ
মায়াবৃত্ত

**মায়াবৃত্ত** হৈছে অসমীয়া ঔপন্যাসিকা ৰীতা চৌধুৰীৰ দ্বাৰা ৰচিত এখন উপন্যাস। পুতি নামৰ এজনী অকণমানি ছোৱালী হৈছে কাহিনীটোৰ মূল চৰিত্ৰ। যি সময়ত মানুহৰ মনত দয়া মমতা সকলো শেষ হৈ প্ৰকৃতি আইক ধ্বংস কৰাত উন্মাদ হৈ পৰিছে, সেই একে সময়তে কণমানি পুতি আৰু তাইৰ একমাত্ৰ বন্ধু সুবৰ্ণৰ মনটোৱে কিদৰে প্ৰকৃতি ৰক্ষাৰ বাবে হাহাকাৰ কৰি উঠিছে, সেয়া কাহিনীটোৰ মূল বিষয়বস্তু।

## লেখকৰ পৰিচয়

ড॰ ৰীতা চৌধুৰী (জন্ম:২০ আগষ্ট, ১৯৬০) অসমীয়া সাহিত্য জগতৰ এগৰাকী কবি, ঔপন্যাসিক আৰু সাহিত্য অকাডেমি বঁটা বিজয়ী লেখিকা। তেখেতৰ জন্ম হৈছিল অৰুণাচল প্ৰদেশৰ টিৰাপত। পিতৃৰ নাম বিৰজানন্দ চৌধুৰী। তেখেত নেচনেল বুক ট্ৰাষ্ট, ভাৰতৰ সঞ্চালক পদত অধিস্থিত আছিল৷ সম্প্ৰতি তেখেত কটন মহাবিদ্যালয়ৰ ৰাজনীতি বিজ্ঞান বিভাগৰ জ্যেষ্ঠ প্ৰবক্তাৰূপে কাৰ্যনিৰ্বাহ কৰি আছে।

## লগতে চাওক
#দেও লাংখুই
#মাকাম
#পপীয়া তৰাৰ সাধু

## তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
তামেংলং জিলা

**তামেংলং জিলা** (Tamenglong district, Pron:/tæmɛŋˈlɒŋ/) ভাৰতত মণিপুৰ ৰাজ্যৰ এখন অন্যতম জিলা৷এই জিলাৰ সদৰ ঠাই তামেংলং নগৰ৷ জিলাখনৰ মুঠ মাটিকালি হৈছে ৪৩৯১ বৰ্গকিমি৷ 

## ইতিহাস
১৯১৯ চনত ব্ৰিটিছৰ শাসনৰ সময়ত মণিপুৰ হিলছৰ চাৰিটা মহকুমা প্ৰতিষ্ঠা কৰা হয়- উত্তৰ-পূব মহকুমা, উত্তৰ-পশ্চিম, দক্ষিণ-পূব আৰু দক্ষিণ-পশ্চিম মহকুমা৷ ইয়াৰে উত্তৰ-পশ্চিম মহকুমাটোৰ সদৰ খঞ্জাও, তামেংলং গাঁৱত প্ৰতিষ্ঠা কৰা হয়৷ Khunjao, এই মহকুমাৰ বিষয়া হিচাপে নিয়োগ কৰা হয় ৱিলিয়াম শ্ব (Mr. William Shaw) ক৷ ১৯২৩ চনত এই সদৰ ঠাই খুঞ্জাওৰ পৰা ৩ কিমি দুৰত্বত অৱস্থিত বৰ্তমানৰ তামেংলঙলৈ স্থানান্তৰিত কৰা হয়৷ পৰৱৰ্তী কালত উত্তৰ-পশ্চিম মহকুমাকে তামেংলং নামেৰে অভিহিত কৰে৷ ১৯৬৯ চনত এই তামেংলং পূৰ্ণাংগ জিলা হিচাপে পৰিগণিত হয়৷  

## ভৌগোলিক অৱস্থান
তামেংলং জিলাৰ উত্তৰে নাগালেণ্ড ৰাজ্য, পূবে সেনাপতি জিলা, দক্ষিণে চুড়াচন্দ্ৰপুৰ জিলা আৰু পশ্চিমে ইম্ফল পশ্চিম জিলা আৰু অসম ৰাজ্য অৱস্থিত৷ এই জিলাৰ সদৰ ঠাই তামেংলং নগৰ৷ জিলাখনৰ মুঠ মাটিকালি হৈছে ৪৩৯১ বৰ্গকিমি৷ 

## অৰ্থনীতি
২০০৬ চনৰ ভাৰতৰ পঞ্চায়তী ৰাজ মন্ত্ৰালয়ে ভাৰতৰ আটাইতকৈ অৱহেলিত ২৫০ খন জিলাৰ ভিতৰত তামেংলং এখন বুলি অভিহিত কৰে। ভাৰতৰ Backward Regions Grant Fund Programme (BRGF) পুঁজিৰ পৰা অনুমোদন লাভ কৰা মণিপুৰৰ তিনিখন জিলাৰ ভিতৰত তামেংলং অন্যতম৷

## মহকুমা
তামেংলং জিলাৰ তিনিটা মহকুমা আছে:
* তামেংলং (Tamenglong)
* তামেই (Tamei)
* তউছেম (Tousem)

শেহতীয়াকৈ ননী জিলা (Noney District)-খন তামেংলঙৰ পৰা পৃথক কৰি পূৰ্ণাংগ জিলাৰ মৰ্য্যদা দিয়া হয়৷   

## জনসংখ্যা
২০১১ চনৰ লোকপিয়ল অনুসৰি তামেংলং জিলাৰ মুঠ জনসংখ্যা ১৪০,৬৫১ জন৷ গতিকে জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৬০৭৷  এই জিলাৰ জনসংখ্যাৰ ঘনত্ব প্ৰতি বৰ্গ কিলোমিটাৰত ৩২ জন৷ ২০০১-২০১১ লৈ জিলাখনৰ জনসংখ্য বৃদ্ধিৰ হাৰ আছই ২৫.৬৯%৷ তামেংলং জিলাৰ পৰ্তি ১০০০ গৰাকী পুৰুষৰ বিপৰীতে মহিলাৰ সংখ্যা ৯৫৩ গৰাকী৷ জিলাখনৰ সাক্ষৰতাৰ হাৰ ৭০.৪%৷

## ভাষাসমূহ
জিলাখনৰ ব্যৱহৃত মূল ভাষাসমূহ চিনী-তীব্বতীয় মূলৰ (Sino-Tibetan languages)৷ এই ভাষা/উপভাষাসমূহ হৈছে:
* জেলিয়াংগ্ৰং (Zeliangrong Language)
* জেমি (Zeme language)
* লিয়াংমাই (Liangmai Language)
* ৰংমেই (Rongmei Language)
* ইনপুই (Inpui language)

## তথ্যসূত্ৰ

## বাহ্যিক সংযোগ
* 

শ্ৰেণী:মণিপুৰৰ জিলা
ব্ৰহ্মগুপ্ত

**ব্ৰহ্মগুপ্ত** (সংস্কৃত: ब्रह्मगुप्त) (খ্ৰীষ্টপূৰ্ব ৫৯৮- ?) আছিল এজন ভাৰতীয় জ্যোতিৰ্বিজ্ঞানী আৰু গণিতজ্ঞ। হৰ্ষবৰ্ধনৰ ৰাজত্বত তেখেত উজ্জ্বয়িনীৰ জ্যোতিষ্ক পৰিদৰ্শন কেন্দ্ৰৰ অধ্যক্ষ্য আছিল। তেখেতে নিজে লিখি যোৱা মতে তেখেতৰ জন্মবৰ্ষ খ্ৰীষ্টপূৰ্ব ৫৯৮। চাৱড়া ৰাজবংশৰ শাসনকালত *ভিল্লামালা* (এতিয়াৰ ভিনমাল) তেখেতৰ জন্ম হৈছিল। তেখেতৰ পিতৃৰ নাম ব্যাগ্ৰহমুখ। তেওঁলোকৰ ধৰ্ম আছিল শৈৱ।

গণিত আৰু জ্যোতিৰ্বিজ্ঞান লৈ এখেতে "ব্ৰহ্মস্ফুট সিদ্ধান্ত" (৬২৮ খ্ৰীষ্টাব্দ) নামৰ এখন গ্ৰন্থ ৰচনা কৰে। ইয়াৰ একাংশত অখণ্ড সংখ্যা, ভগ্নাংশৰ ব্যৱহাৰ, সমান্তৰ শ্ৰেণী, ঐকিক, ত্ৰিৰাশিক, সৰল সুতকছা, সৰল ৰৈখিক, ক্ষেত্ৰৰ পৰিমিতি, ঘনফল আৰু ত্ৰিকোণমিতিৰ চৰ্চা কৰা হৈছে। আন এটা অংশত নক্ষত্ৰৰ অৱস্থান নিৰ্ণয় পদ্ধতিৰ আলোচনা কৰা হৈছে। ব্ৰহ্মস্ফুট সিদ্ধান্ত ৭২২ খ্ৰীষ্টাব্দত আৰবী ভাষালৈও অনুদিত হয়।

তেখেতৰ অনৱদ্য উপহাৰ, তেখেতে শূণ্য আৱিষ্কাৰ কৰিছিল।

## তথ্য সংগ্ৰহ

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:জ্যোতিৰ্বিজ্ঞানী
শ্ৰেণী:গণিতজ্ঞ
চান্দেল জিলা

**চান্দেল জিলা** (Pron:/ˌtʃænˈdɛl/) উত্তৰ-পূব ভাৰতৰ মণিপুৰ ৰাজ্যৰ এখন অন্যতম জিলা৷ ২০১১ নচৰ লোকপিয়ল অনুসৰি তামেংলং জিলাৰ পিছতেই চান্দেল মণিপুৰৰ আটাইতকৈ জনবসতিপূৰ্ণ জিলা৷

## ইতিহাস
১৯৭৪ চনৰ ১৩ মে’ তাৰিখে তেংন’পল (Tengnoupal) নামেৰে এই জিলাৰ স্ৰৃষ্টি কৰা হয়৷ ১৯৮৩ চনত জিলাখনৰ সদৰ ঠাই চান্দেললৈ অনা হয় আৰু পৰৱৰ্ত্তী কালত জিলাখনক চান্দেল নামেৰেই অভিহিত কৰা হয়৷ চান্দেল নামটো প্ৰকৃততে *Chamdil* শব্দৰ পৰা অহা৷ আনাল ভাষা (Anāl (Pakan) language) ত এই নামৰ অৰ্থ: cham = 'simple', আৰু  dil = 'trousers'৷

## ভৌগোলিক অৱস্থান
এই জিলাৰ প্ৰশাসনৰ মূল কেন্দ্ৰ চান্দেল নগৰ৷ মণিপুৰ আৰু ম্যানমাৰৰ মাজৰ বেহা-বেপাৰৰ এক গুৰুত্বপূৰ্ণ কেন্দ্ৰ ম’ৰে নগৰ (Moreh town) জিলাখনৰ দক্ষিণ দিশত অৱস্থিত৷ জিলাখনৰ বাণিজ্যৰ অন্য এক উল্লেখযোগ্য কেন্দ্ৰস্থলী হৈছে চ’কপিকাৰং নগৰ (Chakpikarong town)৷ এই নগৰৰ মাজেদি চ’কপি নদী (Chakpi) বৈ গৈছে৷ 

## অৰ্থনীতি
২০০৬ চনত পঞ্চায়তী ৰাজ মন্ত্ৰালয়ে ভাৰতৰ আটাইতকৈ অনগ্ৰসৰ ২৫০ খন জিলাৰ ভিতৰত চান্দেল জিলাকো অন্তৰ্ভুক্ত কৰে৷ ভাৰতৰ Backward Regions Grant Fund Programme (BRGF) ৰ পৰা পুঁজি লাভ কৰা মণিপুৰৰ তিনিখন জিলাৰ ভিতৰত চান্দেল জিলা অন্যতম৷

## মহকুমা
চান্দেল জিলাখনক তিনিটা মহকুমাত বিভক্ত কৰা হৈছে:
* চান্দেল (Chandel)
* চ’কপিকাৰং (Chakpikarong)
* খেঞ্জয় (Khengjoy)

## জনসংখ্যা

২০১১ চনৰ লোকপিয়ল অনুসৰি চান্দেল জিলাৰ জনসংখ্যা ১৪৪,০২৮ জন৷ ভাৰতৰত মুঠ ৬৪০ খন জিলাৰ ভিতৰত জনসংখ্যাৰ দিশৰ পৰা এই জিলাৰ স্থান ৬০২৷ এই জিলাৰ জনবসতিৰ ঘনত্ব প্ৰতি বৰ্গকিলোমিটাৰত ৪৩ জন৷ ২০০১-২০১১ দশকত জিলাখনৰ জনসংখ্যা বৃদ্ধিৰ হাৰ আছইল ২১.৭২%৷   চান্দেলৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৩২ গৰাকী৷ জিলাখনৰ সাক্ষৰতাৰ হাৰ ৭০.৮৫%।

### ভাষাসমূহ
চান্দেল জিলাৰ সদৰ ঠাই চান্দেলৰ মূল ব্যৱহৃত ভাষা Anāl (Pakan), Lamkang আৰু মেইতেই ভাষা৷ এই নগৰৰ সংখ্যাগৰিষ্ঠ লোক Anāl, Lamkang, Moyon আৰু Monsang জনজাতিৰ৷ 

জিলাখনত ব্যৱহৃত অন্যান্য ভাষাসমূহ হ’ল:
* *উত্তৰ-পশ্চিম কুকী-চীন (Kuki-Chin) ভাষাসমূহ*
** Aimol ভাষা
** Anal ভাষা
** Zou ভাষা
** Thadou ভাষা
** Lamkang ভাষা
** Chothe ভাষা
** Purum ভাষা
** Moyon ভাষা
** Namfau ভাষা
** Monsang ভাষা
** Tarao ভাষা
* Zeme ভাষা
* Maring ভাষা
* বড়ো ভাষা

## জৈৱবৈচিত্ৰ্য
১৯৮৯ চনত এই জিলাৰ ১৮৫ বৰ্গ কিলোমিটাৰ জুৰা এটা অঞ্চল Yangoupokpi-Lokchao বন্যপ্ৰাণী অভয়াৰণ্যৰ অন্তৰ্ভুক্ত কৰি সংৰক্ষণৰ ব্যৱস্থা কৰা হয়৷

## তথ্যসূত্ৰ

## বাহ্যিক সংযোগ
* 

শ্ৰেণী:মণিপুৰৰ জিলা
সেনাপতি জিলা

**সেনাপতি জিলা** (Pron:/ˌseɪnəˈpʌti/) উত্তৰ-পূব ভাৰতৰ মণিপুৰ ৰাজ্যৰ এখন জিলা৷ 

## ভৌগোলিক অৱস্থান
সেনাপতি জিলা  ৯৩.২৯°  আৰু ৯৪.১৫° পূব দ্ৰাঘিমাংশ আৰু ২৪.৩৭° আৰু ২৫.৩৭° উত্তৰ অক্ষাংশত অৱস্থিত৷ জিলাখনৰ দক্ষিণে কংপকপি জিলা (Kangpokpi District), পূবে উখৰুল জিলা, পশ্চিমে তামেংলং জিলা আৰু উত্তৰে নাগালেণ্ডৰ ক’হিমা আৰু ফেক জিলা অৱস্থিত৷ এই জিলা সাগৰপৃষ্ঠৰ পৰা ১০৬১-১৭৮৮ মিটাৰ উচ্চতাত অৱস্থিত৷ জিলাখনৰ উষ্ণতা সৰ্বনিম্ন ৩.৪° ছেলছিয়াছ ৰ পৰা সৰ্বোচ্চ ৩৪.১° ছেলছিয়াছ হ’ব পাৰে৷ 

## প্ৰশাসন
সেনাপতি মণিপুৰ ৰাজ্যৰ চতুৰ্থ বৃহৎ জিলা৷ এই জিলা উপায়ুক্ত (Deputy Commissioner)ৰ অধীনত পৰিচালিত হয়৷

সেনাপতি জিলাখন সাতটা মহকুমাত বিভক্ত:

## অৰ্থনীতি
### কৃষি

সেনাপতি জিলাৰ ৬৬.৪৩% মাটি অৰণ্য আৰু ২০% কৃষিভূমি৷ এই জিলাত উৎপাদন কৰা মূল শস্যবোৰ হৈছে ধান, গোমধান, আলু, বন্ধাকবি আৰু মাহজাতীয় শস্য৷ জিলাখনৰ অধইকাংশ লোকেই কৃষক৷  
thumb|সেনাপতি, মণিপুৰ
thumb|নতুন কাৰং

## জনসংখ্যা

২০১১ চনৰ লোকপিয়ল অনুসৰি সেনাপতি জিলাৰ মুঠ জনসংখ্যা ৪,৭৯,১৪৮ জন৷ ভাৰতৰ মুঠ ৬৪০ খন জিলাৰ ভিতৰত জনসংখ্যাৰ ফালৰ পৰা এই জিলাৰ স্থান ৫৬৫৷ জিলাখনৰ জনবসতিৰ ঘনত্ব প্ৰতি বৰ্গ কিলোমিটাৰত ১০৯ জন৷ ২০০১-২০১১ দশকত জিলাখনৰ জনসংখ্যা বৃদ্ধিৰ হাৰ ২৫.১৬%  সেনাপতি জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৩৯ গৰাকী আৰু সাক্ষৰতাৰ হাৰ ৭৫%৷

সেনাপতি জিলাৰ অধিবাসীসকল মূলত মাও নগা (Mao Naga), Maram, Poumai, Thangal, Zemai, Liangmai, Rongmei(Kabui), Tangkhul, Meetei, Thadou, নেপালী, Vaiphei, Chothe, Chiru, Maring আদি জনজাতিৰ লোক৷

### ভাষা
এই জিলাত প্ৰচলিত মূল ভাষাসমূহ হৈছে:
* মাও (Mao) ভাষা
* পওমাই (Poumai) ভাষা
* ৰংমেই (Rongmei) ভাষা
* জেমি (Zeme) *ভাষা*
* Lianglad
** জেমি ভাষা
** Maram ভাষা
** Khoirao ভাষা
** Mzieme ভাষা
** Inpui ভাষা
* আংগামী পশ্চুৰী (Angami–Pochuri) ভাষা
** Chokri ভাষা

## সংস্কৃতি
### উৎসৱ
সেনাপতি জিলাত পালন কৰা প্ৰধান উৎসৱসমূহ হৈছে:
***Chaga Ngee**:এই উৎসৱ ৩০ অক্টোবৰৰ দিনা লিয়াংমাই জনজাতি (liangmai tribe) ৰ লোকসকলে পালন কৰে৷ 
***Thounii**: এই উৎসৱ পওমাই নগা (Poumai Naga) জনজাতিৰ লোকসকলে ৫ জানুৱাৰীৰ দিনা পালন কৰে৷ 
***Laonii**: এই উৎসৱো পওমাই নগাসকলৰ কৃষিৰ লগত জড়িত উৎসৱ৷ সাধাৰণতে জুলাই মাহৰ শেষৰফালে এই উৎসৱ পালন কৰা হয়৷ 
***Chiithuni**: এই উৎসৱ ডিচেম্বৰ মাহত মাও নগা (Mao Naga) সকলে ছদিনীয়াকৈ উদযাপন কৰে৷ 
***Saleni**: এই উৎসৱ কৃষিৰ লগত জড়িত৷ জুলাই মাহত ধান ৰোৱাৰ সময়ত মাও নগাসকলে এই উৎসৱ উদযাপন কৰে৷  
***Ponghi**: মাৰাম নগা (Maram Naga) লোকসকলে জুলাই মাহত ধান ৰোৱাৰ সময়ত সাতদিনীয়াকৈ এই উৎসৱ পালন কৰে৷ 
***Kanghi**: এই উৎসৱ মাৰাম নগাসকলে ডিচেম্বৰ মাহত সাতদিন পৰ্যন্ত উদযাপন কৰে৷ পৰম্পৰাগত মল্লযুঁজ এই উৎসৱৰ এক অন্যতম অংগ৷ 

## পৰ্য্যটন
right|thumb|The stick took root and sprouted into a Wild Pear Tree and was called "Khyataobii" at Makhel
* **কওব্ৰু পৰ্বত** (Koubru Mountain): এই পৰ্বত মণিপুৰৰ সৰ্বোচ্চ উচ্চতাৰ পৰ্বত৷ এই পৰ্বত মেইটেই লোকসকলৰ জনবিশ্বাসত আৰাধ্য দেবতা "Koubru" ৰ উপাসনাৰ স্থল৷ এই পৰ্বতত ভালেসংখ্যক গুহা আছে৷
* **কওব্ৰু লাইখা** (Koubru Laikha)': কওব্ৰু লাইখা মণিপুৰৰ এটা বিখ্যাত শিব মন্দিৰ৷ এই মন্দিৰটো ইম্ফল নদীৰ পাৰত অৱস্থিত৷ শিৱৰাত্ৰিৰ দিনা এই মন্দিৰত অসংখ্য লোকৰ সমাগম হয়৷
* **কংপকপি** (Kangpokpi): সেনাপতি জিলাৰ দ্বিতীয় বৃহৎ নগৰ৷ মূল অধিবাসী থাদও কুকী জনজাতিয় লোকসকল৷
* **মাও দ্বাৰ** (Mao Gate): মণিপুৰ-নাগালেণ্ড সীমান্তত অৱস্থিত এক পাহাৰীয়া ঠাই৷ 

## তথ্যসূত্ৰ

## বাহ্যিক সংযোগ
* 

শ্ৰেণী:মণিপুৰৰ জিলা
মনালিছা শইকীয়া

**মনালিছা শইকীয়া** (; জন্ম: ১৯৭৫ ) অসমীয়া সাহিত্য জগতৰ এগৰাকী ঔপন্যাসিক আৰু গল্পকাৰ। কেইবাটাও সাহিত্য বঁটাৰে সন্মানিত জনপ্ৰিয় লেখিকা গৰাকী ‘আচাম স্কুল অৱ জাৰ্নেলিজম’ৰ কাৰ্যবাহী নিৰ্দেশক। তেখেতে ‘গুমৰাগ’ নামৰ অসমীয়া আলোচনীখনো সম্পাদনা কৰিছিল।

## শিক্ষা
মনালিছা শইকীয়াই কটন বিশ্ববিদ্যালয়ৰ পৰা স্নাতক আৰু গৌহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছে।

## কৰ্ম জীৱন
গল্পকাৰ ৰূপে সাহিত্য জীৱন আৰম্ভ কৰা শ্ৰীমতী মনালিছা শইকীয়াই ১৯৯৭ চনত অসম জাতীয় বিদ্যালয়ৰ শিক্ষয়িত্ৰী হিচাপে নিজৰ নিয়মিত কৰ্মজীৱন আৰম্ভ কৰে। ২০০৬ চনত তেখেতে সাংবাদিকতাৰ সৈতে জড়িত হৈ ২০০৬ ৰ পৰা ২০০৮ চনলৈ সাদিন আৰু ২০০৮ ৰ পৰা ২০১১ চনলৈ দৈনিক জনমভূমি কাকতৰ সৈতে জড়িত হয়। 

## ব্যক্তিগত জীৱন
১৯৯৮ চনত শ্ৰীমতী শইকীয়া প্ৰতিষ্ঠিত লেখক সাংবাদিক মনোৰম গগৈৰ সৈতে বিবাহ পাশত আৱদ্ধ হয়। তেওঁলোকৰ একমাত্ৰ সন্তানৰ নাম সুগন্ধিপ্ৰাপ্তি (কাংকান)।

## সাহিত্যকৃতি

### উপন্যাস
# আন্দোলিত আকাশ
# শংখনিনাদ
# আবৰিৰ আকাশ আৰু পৃথিৱী
# পাপৰ পৃথিৱী
# সত্যবান দূৰ হৈ নেযাবা
# নাৰ্চিছাছৰ চহৰ

### গল্প সংকলন

# পুনৰ জনম লৈ তেজীমলাই 
# পানীৰ এই জীৱন নীলপৱন
# সংগোপনে সেউজীয়া
# বিগ বজাৰ
# কেতিয়াবা পখিলা
#এম আৰ টি ৰোড আৰু যত শেষ হয় শূণ্যতা (মৃতুঞ্জয় মহন্তৰ সৈতে যুটীয়া ভাৱে)
# পানীৰ পালক 

### সম্পাদিত গ্ৰন্থ
# অসমীয়া লোক সংস্কৃতি (ধৰণী লাহনৰ সৈতে যুটীয়া ভাৱে) 

### আলোচনীৰ যোগে প্ৰকাশিত উপন্যাসিকা

### আলোচনীত প্ৰকাশিত ধাৰাবাহিক

## বঁটা/সন্মান
# ২০১৬ চনৰ উপন্যাস শংখনিনাদৰ বাবে দৈনিক অসম সাহিত্য বঁটা  
#২০০৪ চনত গল্প সংকলন ‘পুণৰ জনম লয় তেজীমলাই’ ৰ বাবে মুনীন বৰকটকী বঁটা 
## তথ্য সংগ্ৰহ

## বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া প্ৰবন্ধকাৰ
শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
পশ্চিম ইম্ফাল জিলা

**পশ্চিম ইম্ফাল জিলা** (Imphal West district, Pron:/ˈɪmfəl or ɪmˈfɑːl/) উত্তৰ-পূব ভাৰতৰ মণিপুৰ ৰাজ্যৰ এখন জিলা৷ ২০১১ চনৰ লোকপিয়ল অনুসৰি এই জিলাৰ জনসংখ্যা মণিপুৰৰ জিলাসমূহৰ ভিতৰত সৰ্বোচ্চ৷ 

## ভৌগোলিক অৱস্থান
পশ্চিম ইম্ফাল জিলাৰ সদৰ ঠাই Lamphelpat নগৰ৷ এইজিলাৰ মুঠ মাটিকালি ৫৫৮ বৰ্গ কিলোমিটাৰ৷

## অৰ্থনীতি
"District Infrastructure Index"-ৰ সূচাংক অনুসৰি মণিপুৰৰ জিলাসমূহৰ ভিতৰত এই জিলাৰ স্থান প্ৰথম৷

## জনসংখ্যা

২০১১ চনৰ লোকপিয়ল অনুসৰি পশ্চিম ইম্ফল জিলাৰ মুঠ জনসংখ্যা ৫১৪,৬৮৩ গৰাকী৷ গতিকে জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৫৪৫৷ জিলাখনত জনবসতিৰ ঘনত্ব প্ৰতি বৰ্গ কিলোমিটাৰত ৯৯২ জন৷ ২০০১-২০১১ দশকত এই জিলাৰ জনসংখ্যা বৃদ্ধিৰ হাৰ আছিল ১৫.৮২% ৷  পশ্চিম ইম্ফল জিলাত প্ৰতি ১০০০ জন পুৰুষৰ বিপৰীতে মহিলাৰ সংখ্যা ১০২৯ গৰাকী৷ জিলাখনৰ সাক্ষৰতাৰ হাৰ ৮৬.৭%৷

## মহকুমা
পশ্চিম ইম্ফাল জিলা চাৰিটা মহকুমা আৰু ১০ টা প্ৰশাসনিক চাৰ্কোলত বিভক্ত:
* Lamphalphat মহকুমা: Lamphelpat
* Patsoi মহকুমা: Patsoi, Konthoujam
* Lamsang মহকুমা: Salam, Lamsang, Sekmai
* Wangoi মহকুমা: Hiyangthang, Lilong Chajing, Wangoi, Mayang Imphal

## তথ্যসূত্ৰ

## বাহ্যিক সংযোগ
* 

শ্ৰেণী:মণিপুৰৰ জিলা
বিষ্ণুপুৰ জিলা

**বিষ্ণুপুৰ জিলা** (Pron:/ˌbɪʃnʊˈpʊə/) উত্তৰ-পূব ভাৰতৰ মণিপুৰ ৰাজ্যৰ এখন জিলা। এই জিলাখনৰ নাম লামাংডং (Lamangdong) নামৰ ঠাইত থকা বিষ্ণু মন্দিৰটোৰ বাবে বিষ্ণুপুৰ হয়।

## ভৌগোলিক অৱস্থান
বিষ্ণুপুৰ টাউন জিলাখনৰ মূল সদৰ ঠাই। এই জিলাৰ উল্লেখযোগ্য নগৰবোৰ হৈছে Nambol, Moirang, Ningthoukhong আৰু Kumbi আৰু গাওঁসমূহ হৈছে Nachou, Ngaikhong Khullen, Toubul, আৰু Khoijuman Khullen। 

## জনসংখ্যা

২০১১ চনৰ লোকপিয়ল অনুসৰি বিষ্ণুপুৰৰ মুঠ জনসংখ্যা হৈছে ২৪০,৩৬৩ জন। ভাৰতত মুঠ ৬৪০জন জিলাৰ ভিতৰত জনসংখ্যাৰ দিশৰ পৰা এই জিলাৰ স্থান ৫৮৩। জিলাখনৰ জনবসতিৰ ঘনত্ব প্ৰতি বৰ্গকিলোমিটাৰত ৪৮৩ জন। ২০০১-২০১১ দশকত ইয়াৰ জনসংখ্যা বৃদ্ধিৰ হাৰ আছইল ১৫.৩৬%  বিষ্ণুপুৰৰ সাক্ষৰতাৰ হাৰ ৭৬.৩৫%।

### ভাষা
বিষ্ণুপুৰৰ মূল ভাষা মেইটেইল’ন (Meiteilon)। অন্যান্য প্ৰচলিত ভাষাসমূহ হৈছে বিষ্ণুপুৰীয়া মণিপুৰী আৰু চাইন’-তীব্বেতীয় মূলৰ আইম’ল (Aimol)। চাইন’-তীব্বেতীয় মূলৰ অন্যান্য প্ৰচলিত ভাষাসমূহ হৈছে:
* উত্তৰৰ কুকী-চীন ভাষা (Kuki-Chin languages)
** কম (Kom language)
** চিৰু (Chiru language)
** আইম’ল (Aimol language)
** চ’থ (Chothe language)
* জেমি (Zeme languages)
** জেমি ভাষা

## জৈৱবৈচিত্ৰ্য
১৯৭৭ চনত বিষ্ণুপুৰৰ  জোৰা অঞ্চলটোক কেইবুল লাঞ্জাও ৰাষ্ট্ৰীয় উদ্যানৰূপে স্বীকৃতি দিয়া হয়।

## মহকুমা
জিলাখন তিনিটা মহকুমাৰে গঠিত:
* বিষ্ণুপুৰ (Bishnupur)
* নামব’ল (Nambol)
* মইৰাং (Moirang)

## তথ্যসূত্ৰ

## বাহ্যিক সংযোগ
* 

শ্ৰেণী:মণিপুৰৰ জিলা
চুড়াচান্দপুৰ জিলা

**চুড়াচান্দপুৰ জিলা** (Churachandpur, Pron:/'tʃʊraːˌtʃaːnɗpʊr/) উত্তৰ-পূব ভাৰতৰ মণিপুৰ ৰাজ্যৰ এখন জিলা৷ এই জিলাৰ মাটিকালি ৪৭৫০ বৰ্গ কিলোমিটাৰ৷ ২০১১ চনৰ লোকপিয়ল অনুসৰি জিলাখনৰ জনসংখ্যা ২,৭১,২৭৪ জন৷ ভাৰতৰ আটাইতকৈ অনগ্ৰসৰ জিলাসমূহৰ ভিতৰত চুড়াচান্দপুৰ অন্যতম৷

## অৰ্থনীতি
২০০৬ চনত ভাৰতৰ পঞ্চায়তী ৰাজ মন্ত্ৰালয়ে ভাৰতত আটাইতকৈ অনগ্ৰসৰ জিলাসমূহৰ ভিতৰত চুড়াচান্দপুৰক স্থান দিয়ে৷ ভাৰত চৰকাৰৰ Backward Regions Grant Fund (BRGF)-ৰ পৰা পুঁজি লাভ কৰা মণিপুৰৰ তিনিখন জিলাৰ ভিতৰত এই জিলা অন্যতম৷

## জনসংখ্যা
২০১১ চনৰ লোকপিয়ল অনুসৰি চুড়াচান্দপুৰৰ জনসংখ্যা ২,৭১,২৭৪ জন৷ ইয়াৰে সৰহ সংখ্যক কুকী-চীন-মিজো (Kuki-Chin-Mizo) লোক৷  জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৫৭৫৷ জিলাখনৰ জনবসতিৰ ঘনত্ব প্ৰতি বৰ্গ কিলোমিটাৰত ৫৯ জন৷ ২০০১-২০১১ দশকত এই জিলাৰ জনসংখ্যা বৃদ্ধিৰ হাৰ আছিল ১৯.০৩%৷ চুড়াচান্দপুৰৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৬৯ গৰাকী৷ জিলাখনৰ সাক্ষৰতাৰ হাৰ ৮৪.২৯%

এই জিলাৰ ৩০০০ ৰ কম সংখ্যক লোকে চীন-তীব্বেতীয় (Sino-Tibetan Aimol) ভাষা ব্যৱহাৰ কৰে৷

## তথ্যসূত্ৰ

## বাহ্যিক সংযোগ
* 

শ্ৰেণী:মণিপুৰৰ জিলা
পূব ইম্ফল জিলা

**পূব ইম্ফল জিলা**  (Imphal East district, Pron:/ˈɪmfəl or ɪmˈfɑːl/) উত্তৰ-পূব ভাৰতৰ মণিপুৰ ৰাজ্যৰ এখন জিলা৷ ২০১১ চনৰ লোকপিয়ল অনুসৰি পশ্চিম ইম্ফল জিলাৰ পিছতে এই জিলা মণিপুৰৰ দ্বিতীয় জনবহুল জিলা৷ ১৯৯৭ চনৰ ১৮ জুনত পূব ইম্ফাল জিলা প্ৰতিষ্ঠা হয়৷

## ভৌগোলিক অৱস্থান

পূব ইম্ফল জিলাৰ সদৰ ঠাই প’ৰম্পাত (Porompat) নগৰ৷ জিলাখনৰ মুঠ মাটিকালি ৭১০ বৰ্গ কিলোমিটাৰ৷ জিলাখন সাগৰ পৃষ্ঠৰ পৰা গড়ে ৭৯০ মিটাৰ উচ্চতাত অৱস্থিত৷ এই জিলাৰ উষ্ণতা সৰ্বনিম্ন ০.৬ ডিগ্ৰীৰ পৰা সৰ্বোচ্চ ৪১ ডিগহৰী ছেলছিয়াছ পৰ্যন্ত হ’ব পাৰে৷ জিলাখনত কোনো ৰেলপথেৰে সংযোগী নহয়৷ জিলাখন ৩৯, ৫৩ আৰু ১৫০ নং ৰাষ্ট্ৰীয় ঘাইপথেৰে সংযুক্ত৷  

## জনসংখ্যা

২০১১ চনৰ লোকপিয়ল অনুসৰি পূব ইম্ফল জিলাৰ মুঠ জনসংখ্যা ৪,৫২,৬৬১ জন৷ ভাৰতৰ মুঠ ৬৪০ খন জিলাৰ ভিতৰত জনসংখ্যাৰ ফালৰ পৰা এই জিলাৰ স্থান ৫৫১৷ জিলাখনৰ জনবসতিৰ ঘনত্ব প্ৰতি বৰ্গকিলোমিটাৰত ৬৩৮ জন৷ ২০০১-২০১১ দশকত এই জিলাৰ জনসংখ্যা বৃদ্ধিৰ হাৰ আছইল ১৪.৬৩% ৷ পূব ইম্ফল জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ১০১১ গৰাকী আৰু সাক্ষৰতাৰ হাৰ ৮২.৮১%৷

## প্ৰশাসন
পূব ইম্ফল জিলা তিনিটা মহকুমাত বিভক্ত:
* প’ৰম্পাত (Porompat)
* কেইৰাও বিত্ৰা (Keirao Bitra)
* চাৱ'মবুং (Sawombung)

শেহতীয়াকৈ এই জিলাৰে কিছু অংশ পৃথক কৰি জিৰিবাম জিলা (Jiribam ) গঠন কৰা হয়৷ 

## অৰ্থনীতি
### কৃষি
কৃষি এই জিলাৰ মূল অৱলম্বন৷ এই জিলাত উৎপাদিত মূল শস্যসমূহ হৈছে ধান, আলু আৰু শাক-পাচলি৷ অন্যান্য শস্যৰ ভিতৰত কুঁহিয়াৰ, ঘেঁহু, সৰিয়হ আদি উল্লেখযোগ্য৷ জিলাখনৰ ৪৫০ হেক্টৰ গোমধান, ৬০ হেক্টৰ ঘেঁহু আৰু ৩৫০ হেক্টৰ আলু খেতিৰ বাবে ব্যৱহৃত হয়৷ ১৯৯১ চনৰ লোকপিয়ল অনুসৰি জিলাখনত কৃষকৰ সংখ্যা  ৪২,৪৭৩ জন৷ ইয়াৰে ২৮,৬৬১ জন পুৰুষ আৰু ১৩,৮১২ গৰাকী মহিলা৷ 

#### উদ্যানকৃষি (Horticulture)
উদ্যানকৃষিৰ ক্ষেত্ৰতো পূব ইম্ফল জিলাই যথেষ্ট অগ্ৰগতি লাভ কৰিছে৷ ফলমূল যেনে আনাৰস, কল, নেমু আৰু অমিতা ইত্যাদি জিলাখনত উৎপাদন হয়৷ ১৯৯৮-৯৯ বৰ্ষত জিলাখনত উৎপন্ন হোৱা উদ্যানকৃষিজাত শস্যসমূহ হৈছে-

#### পোহনীয়া জীৱজন্তু
পূব ইম্ফল জিলাৰ পাঁচখন জন্তুৰ চিকিৎসালয় আছে৷ ১৯৯৭ চনৰ পিয়ল অনুসৰি এই জিলাৰ বিভিন্ন পোহনীয়া জীৱজন্তুৰ সংখ্যা তলৰ তালিকাত দিয়া হ’ল:

## তথ্যসূত্ৰ

## বাহ্যিক সংযোগ
* 

শ্ৰেণী:মণিপুৰৰ জিলা